text:
Sekretario General
E Sekretario General (SG) tin e responsabilidat atministrativo den Ministerio di Maneho di Gobernashon, Planifikashon i Servisio Públiko (GPS). P’esei e SG ta responsabel pa e maneho diario den e ministerio. Pa por logra esaki SG, ta haña asistensia di:
E Tim di Maneho GPS, ku ta konsistí di:
- Sekretario General di Ministerio di Maneho di Gobernashon, Planifikashon i Servisio Públiko;
- Direktor di Maneho di Ministerio di Maneho di Gobernashon, Planifikashon i Servisio Públiko;
- Direktor di Sektor di Servisio Públiko;
- Direktor di Departamento pa Servisionan Kompartí.
E departamento sostenedó:
- Staf Ministerial di Ministerio di Maneho di Gobernashon, Planifikashon i Servisio Públiko.
E departamentonan di Maneho:
- Departamento di Maneho di Ministerio di Maneho di Gobernashon, Planifikashon i Servisio Públiko;
- Organisashon di Maneho di Rekurso Humano i Desaroyo di Organisashon.
E departamentonan Ehekutivo:
- Ofisina Sentral di Statistik;
- Departamento di Asuntu Públiko;
- Lokèt di Pèrmit;
- Archivo Nashonal;
- Departamento pa Servisionan Kompartí.
Sekretario General Ministerio GPS
Secretaris Generaal Ministerie BPD
Plasa Horacio Hoyer 9
Tel: (+599 9) 839-2400 / 839-2401
Fax: (+599 9) 461-0903


c: text/html

text:
WILLEMSTAD — Djadumingu tabata e gran dia ku Vòlibòl a presentá su Direktiva nobo den presensia di Sr Koeiman promé minister, Jean Fransisca presidente di FDOK miembro nan di honor, miembro nan di Salon di fama, hungadó, invitadonan special i fanátiko nan di Vòli.
Tabata un atardi ku Vòlibòl a haña e atenshon ku e tabata meresé i tur hende a primintí di yuda e deporte pa yega na e nivel ku e tabata ántes.
Resultado di weganan ku a sigui despues:
Den Klase superior
Shuatanari ta logra un viktoria di 3-0 riba Green Jewels 25-10, 25-17 i 25-12.
Hurricane a sali fuerte den e promé sèt pero e kampion nan di Kòrsou Stakamahakchi ta rekuperá na tempo i ta gana e wega ku parsial 25-23, 25-13 i 25-14.
Den Maskulino superior
Xaverianen mester a soda hopi promé ku nan por a bai kas ku e viktoria di 3-1 riba Green Tigers 22-25, 25-15, 25-17 i 26-24.
Klase A Maskulino
E enkuentro aki a sali 2-0 na fabor di Wata 25-11, 25-10. Xaverianen no por a wanta e machine di atake di Wata.
Djaluna e kompetensia a sigui den Sala Errol Rooi ku wega nan di Klase A.
- Titus ta sali kontra di Stakamahakchi
- Xaverianen lo bai midi forsa ku Hurricane
- Shuatanari lo topa Watakeli (Fem) na mes momentu ku Green Tiger ta enfrentá Watakeli (Mask).

robotstxt: allowed

filter: keep


text:
Biblioteca Nacional Aruba ta ofrece un workshop Conta storia. Esaki lo wordo duna na biblioteca na playa dor di docente y escritor di buki pa mucha, sra. Alida Kock. E workshop ta cuminsa dia 22 di oktober y tin 6 sesion. E workshop ta pa persona cu kier profundisa den e arte di conta storia. Idioma di instruccion ta Papiamento. Alida Kock a yega di participa na Festival di buki pa mucha como escritor y contador di storia. Alida Kock a studia ‘Spaanse taal en letterkunde’ na Hulanda y ta trahando como coordinador di e HBO master talen di UOC na Aruba. E tin entre otro 2 buki pa mucha riba su nomber ‘Yuuwaanaa’ (2006) y Cacho di rasa ( 2007) tur dos ta buki na dos idioma, Hulandes y Papiamentu cu a keda publica pa La Kock Publishing, un cas editorial cu Alida a lanta na 2005. Alida Kock pa hopi aña ta miembro di Stichting Simia Literario na Hulanda y e ta un miembro activo di fundacion Bon Nochi Drumi Dushi. E cursistanan lo tende hopi cuenta di diferente cultura durante e workshop. Nan ta siña e principio di contamento di storia caminda ta tene cuenta cu formanan di expresion. Ta usa recursonan manera dibuho, un paña di cuenta, popchi y otro atributonan cu ta yuda corda un cuenta. Ademas ta dedica atencion na rima, cantamento y baile pa duna un cuenta mas color.
“Bale la pena” videoclip a wordo lansa!
January 29, 2021 0
ART EXHIBIT- Soca Art- Raise your voice!
January 15, 2021 0


text:
Liga Pabou a gana e derechi pa representá Kòrsou den kampionatonan regional den tantu Minor komo Little League. Esaki ta despues ku e dos selekshonnan di Pabou a terminá e seri di weganan invikto kontra di Liga Pariba i Willemstad.
E organisashon di beisbòl pa mucha di Kòrsou a organisá den fin di siman i wikènt serinan di wega pa selekshon den Minor i Little League. Esakinan a tuma lugá den Post 6 Ballpark na Rio Canario.
Den e último wega den Minor League, atrobe Liga Pabou a gana di Pariba, e biaha’ki ku skor pèrtá di 8-7. Den nan promé konfrontashon Pabou a gana konvinsente ku skor di 9-0.
Den e wega di ayera Timothy Mogen a resultá picher ganadó. Sherintley da Costa Gomez tabatin un atardi perfekto na bate pa Liga Pabou. Ela bati 3 hit den 3 turno. Pa Liga Pariba picher Franjean Haseth a pèrdè e wega, miéntras ku Dwayne Isenia a bati 1 hit den 1 turno.
Ku e viktoria di ayera e selekshon di Liga Pabou a terminá e seri invikto (3-0) i awor ta bai sigui prepará pa despues representá Kòrsou den e kampionato di Karibe próksimamente.
Den Little League tambe Liga Pabou a gana di Pariba: 8-5. Picher Curley Martha a gana e wega, miéntras ku Farans Wooter a sobresalí na bate pa Pabou ku 2 hit den 2 turno. Picher Nathanael Cijntje a sufri e derota pa Liga Pariba, miéntras ku Angemar Raiz a bati 2 hit den 3 turno.
Ku e triunfo di ayera, e selekshon di Liga Pabou a kaba e seri invikto (3-0). E selekshon aki ta bai representá Kòrsou komo tim number 1, miéntras ku Liga Pariba ta bira tim number 2 den e kampionato Latinoamerikano ku ta tuma lugá na Kòrsou. E pais anfitrión ta kompetí ku dos selekshon.
E organisashon di beisbòl pa mucha por mira’tras riba un eksitoso seri di weganan pa selekshon den Minor i Little League. Sinembargo ta bon pa e organisashon aki traha bon palabrashon ku e kuerpo di umpire den relashon ku prensa. Esaki pasobra den e último wega di Little League, e umpire di primera base sin nodi a limitá prensa den su funshonamentu.
Durante e seri di weganan no tabatin niun problema i prensa por a ehersé su trabou manera debe ser, pero ayera djasabra e umpire di primera base tabata outoritario i grosero ku reportero, kamarografo i fotografó di www.sport.cw.
Sí den e weganan anterior e representantenan dje wèpsait deportivo por a hasi nan trabou for di area dje dugoutnan na primera i tersera base, ayera e umpire aki tabata eksiguí pa nan para na altura dje porta ku ta kondusí na e dugout di primera base tòg. Ela bai dje leu ei asta na menasá di saka www.sport.cw for di riba tereno sí no kumpli ku su òrdu.
Aki www.sport.cw ta reprodusí tekstualmente un dje interkambionan ku un di su representantenan tabatin ku e umpire na primera base;
Umpire: Bo tin ku para aya banda di dugout!
Fotógrafo: Dikon?
Umpire: Pasombra ami ta bisa bo ta einan bo tin ku para!
Fotógrafo: Otro weganan ma para ei, aki i parti di e dugout ei (tersera base)
Umpire: Aya kaminda ma bisa bo tin ku para!
Fotógrafo: Si mi ke para na e otro dugout (mustrando tersera base) awor?
Umpire: Si bo no bai para aya kaminda ma bisa bo, MI TA SAKA BO FOI RIBA TERENO!!!
E representantenan di www.sport.cw a skohe despues dje menasa dje umpire pa bandoná tereno di wega boluntariamente i mesora a reklamá e aktitut grosero i outoritario aki dje umpire enkuestion serka Urny Florán i Lando Chirino dje organisashon di beisbòl pa mucha. Esaki a sosodé tantu verbalmente na Post 6 Ballpark komo via karta na direkshon di señornan Florán i Chirino.


text:
tennis di mesa
-
News
Alberto Romo Herrera Ibarrolo ta na Aruba
Na Aruba actualmente tin un coach di Mexico, Alberto Romo Herrera Ibarrolo pa yuda nos atleta den e deporte di…Read More »
-
Barranquilla2018
Tennis di Mesa a cuminsa
Despues di hunga dos wega diasabra mainta y como tambe atardi. Jeandry Mathilda ta conta mas riba su experiencia aki…Read More »
-
News
Sports Clinic Tennis di Mesa
Pa Comite Olimpico Arubano e clinica nan di deporte organisa cohuntamente cu Aruba Bank N.V. ta un muestra con nos…Read More »
-
News
Sports Clinic Tennis di Mesa
Sports Clinic den e deporte di tennis di mesa organisa pa Aruba Bank N.V. hunto cu COA na Centro Deportivo…Read More »


text:
Charla : DIKON MI TA GORDO ? Djamars 13 di SEPTEMBER 2022. na Sentro di Bario Souax
Charla : DIKON MI TA GORDO ? Djamars 13 di SEPTEMBER 2022. na Sentro di Bario Souax
Fundashon Pro Souax, Sentro di Bario Souax i Sentro Médiko Souax ta anunsiá na habitante di Souax, Zegu, Gato i bisindario i tur otro interesado, kontinuashon djamars awor 13 di sèptèmber di e siklo di charla riba salú i kuido di salú. Dr. Octavio Oliva dòkter di famia pa bario di Souax ya pa 13 aña ta trata tur di dos djamars di luna na Sentro di bario Souax un tópiko di salú ku e meta pa konsientisá habitantenan pa kuida nan salú aun mas mihó.
Den e próksimo lunanan dr. Oliva lo trata diferente tema relashoná ku e tópiko di obesidat òf gordura. Entre otro dr Oliva lo duna informashon riba e tópikonan: – Obesidat ta malesa? – Kon evita pa bira gordo. – Mi ta gordo pero no por baha peso. – E bèrdat di dieta. – Ehersisio pa baha peso. – Dòkter mi ta gordo i ke operá.
Bo ta gordo i bo ke komprondé dikon esei ta e kaso? Bo no ta gordo pero ke sa kon kuida pa mantené bo peso abou? Bo ke komprondé pa abo komo famia/amigu por sostené e persona ku ke baha di peso?
Bin skucha djamars awor 13 di sèptèmber e interesante charla “DIKON MI TA GORDO?” na enkargo di dr Octavio Oliva.
E charla ta tuma lugá na Sentro di Bario Souax i ta kuminsá shet’or di anochi i lo dura te ku mitar di nuebe. Entrada ta grátis. Durante e charla lo tin amplio oportunidat pa hasi pregunta.
Charla riba tópiko di salú públiko
Tópiko : “DIKON MI TA GORDO?”
Oradó : Dr. Oliva
Dia : Djamars 13 di SÈPTÈMBER 2022
Ora : Shet’or pa mitar di nuebe di anochi (19.00 – 20.30)
Lugá : Sentro di bario Souax
Entrada : GRÁTIS


text:
Gradicimento
Den nomber di henter famia nos kier gradici un y tur cu a mustra atencion y manda flor, carchi, mensahe, y yamada cu e fayecimento y despedida di nos defunto stima:
Alex Edward Toppenberg
“Etty”
*19-08-1943 – †13-09-2022
Nos ta invita tur hende pa santo sacrificio di misa
diasabra 24 di september na misa Inmaculada Concepcion pa 7:00 pm,
diamars 27 di September na Kapel di Alto Visa pa 5:00 pm,
diasabra 1 di october na misa Inmaculada Concepcion pa 7:00 pm
diamars 4 di October na Kapel di Alto Vista pa 5:00 pm,
diasabra 8 di october na misa Inmaculada Concepcion pa 7:00 pm
diamars 11 di october y diamars 18 di october 2022 na Kapel di Alto Vista pa 5:00 pm


text:
Politics
Home Politics
Prome Minister Evelyn Wever-Croes: AREA TA SIGUI CU PROYECTONAN INNOVATIVO Y YEN DI AMBIENTE...
Comercio tambe lo haya un boost den e temporada di fin di aña E temporada mas dushi di aña ta acercando y nos comunidad como...
Minister Ruiz-Maduro a ricibi bishita di ehecutivonan di CIBC First Caribbean National Bank
ORANJESTAD - Pa por yega na mehoracion di e finanzas publico di nos Pais, e acceso na financiamento sea local of internacional ta keda...
Booshi Wever: E MANEHO anti-ARUBIANO Y “COLONIALISMO MODERNO” LO TA E “HIGHWAY TO HEAVEN”...
Historia ta siña nos cu antes paisnan manera Spaña, Hulanda, Portugal, Francia y Inglaterra a cruza lama of frontera y a invadi y bringa...
Rocco Tjon: A solicita un debate publico riba e tema di seguridad na nos...
Den nomber di fraccion di MEP, sr. Tjon a manda un carta solicitando un "openbare bijeenkomst" riba e tema di seguridad na nos fronteranan. "OPENBARE...
Durante e Caribbean OCT’s Resilience Summit na Sint Maartin PROME MINISTER LO FIRMA...
“Den e temponan aki financieramente dificil, tur ayudo cu nos por haya ta bon bini” Diaranson 25 di october, ta tuma luga na Sint Maarten...
Menasa di sindicato di Elmar ta iresponsabel y extremo: GOBIERNO DIFINITIVAMENTE LO PERCURA CU...
Gobierno a tuma nota via prensa cu sindicato di Elmar ta menasa cu accion pa motibo di asunto di personal di Elmar. Gobierno ta...
Parke marino ta pa garantisa e futuro den nos awanan
Gobierno di Aruba ta preparando pa introduci Aruba su parke marino. E introduccion di un parke marino ta algo cu tin mas cu 30...
Ronda di consulta cerca piscadonan a termina, a bishita 7 centro Piscadonan a...
Den cuadro di introduccion di Parke Marino, Minister di Desaroyo Teritorial, Infrastructura y Medio Ambiente Otmar Oduber a bishita 7 centro di piscadonan aki...
Minister Xiomara Ruiz-Maduro den entrevista cu Kelly Hoey riba hende muher den posicion di...
ORANJESTAD - Recientemente Minister Ruiz-Maduro a wordo entrevista pa sra. Kelly Hoey cu ta skirbi articulo pa entre otro New York Times y Forbes....
Rocco Tjon: E realidad amargo di Mike Eman su maneho economico y financiero segun...
Dentro di poco Parlamento lo debati riba e cuenta anual 2016 di pais Aruba. Algemene Rekenkamer a haci investigacion riba e cuenta anual 2016...


text:
Diskubri e rason dikon ta eksisti tantu, odio, prekonsepto, renkor, rabia, abuzu, violensha, rasismo i tur kos ku ta malu.
E kontesta ta de Hakobo 5:19-20. Lesa:
“Mi rumannan, si kualkier di boso desviá di e bèrdat, i un hende hasié bolbe, lagu’é sa ku esun ku hasi un pekadó bolbe di e eror di su kaminda lo salba su alma for di morto, i lo kubri un multitut di piká.”
Mundu ta sufri pa motibu di e multitut di pika ku ta wòrdu komete diariamente, pesei tantu odio, prekonsepto, renkor, rabia, abuzu, violensha, rasismo, ets. Solamanete ora un persona komberti e ta elimina e pikanan aki.
No ta balapena hisa bandera pa esnan ku ta biba den pika, bandera ta promove hipokresia!
Pesei, es ku ta salba alma lo vense mundu.


text:
TRABOUNAN DI MANTENSHON RIBA SATURNUSSTRAAT
MINISTERIO KONSERNÍ TRÁFIKO, TRANSPORTE I PLANIFIKASHON URBANO
TRABOUNAN DI MANTENSHON RIBA SATURNUSSTRAAT
PUBLIKÁ RIBA 23 SÈPTÈMBER 2022
Willemstad – Minister Charles Cooper huntu ku Servisio pa Obra Públiko (OW) ta informá ku trabounan di mantenshon ta bai kuminsa riba Saturnusstraat for di ròtònde Janwe te ku Persuesweg.
Trabounan ta inisiá riba djaluna 26 di sèptèmber 2022 i lo tin un durashon di mas o menos 2 siman. E kontratista MNO Vervat lo drecha Saturnusstraat mirando ku esaki ta den un mal estado.
Durante ehekushon di e trabounan, lo sera Saturnustraat kompletamente pa tráfiko, i lo tin rutanan alternativo. Habitantenan i komersiantenan so por yega na nan kas òf establesementu.
OW ta pidi pa tur outomobilista kore ku koutela i ta gradisí adelantá pa e komprenshon.


text:
ORANJESTAD: Diaranson den ora di atardi Minister di Enseñansa y Deporte sr. Endy Croes a reuni cu Directora di SKOA sra. Anuesca Baly y sra. Andina.
E mandatardio a agrega cu a toca varios tema cu lo bay hayaatencion di ministerio di enseñansa y deporte durante e proximo 4 añanan. Minister Endy Croes su deseo y empeño ta pa soluciona problematicanan mas tanto posibel y crea espaciopa trankilidad y paz riba tereno di Enseñansa
Lo percura pa scucha cu hopi bon atencion cada precupacion, analisa e dolornan y saca e puntonan di prioridad den e terenoimportante aki, e mandatario a enfatisa.
Nos ta kere cu si tin e boluntad di tur partido y nos tur kier e mesun meta, nos por logra esaki pa e causa comun cu taprogreso y bienestar general den enseñansa pa Aruba!


text:
Gobierno a organisa di dos Town Hall Virtual pa brinda informacion di Aruba su Comision pa Recuperacion y Futuro
Gobierno a organisa di dos Town Hall Virtual pa brinda informacion di Aruba su Comision pa Recuperacion y Futuro
E segundo anochi di e Town Hall virtual organisa pa Gobierno di Aruba cu ayudo di Futura Innovation Lab a tuma lugar diaranson, 10 di juni 2020 pa 8’or di anochi. Unabes mas e anochi aki tabata uno sumamente exitoso y cu un audiencia grandi. E di dos Town Hall virtual tambe ta contribui na e Master Plan pa Aruba su recuperacion y futuro. E Town Hall virtual a brinda mas informacion riba e proceso, e resultado preliminar, comentario y informacion den un forma habri y transparente.
Participantenan a haya e oportunidad pa haci pregunta na e panelistanan cu tabata consisti di miembronan di e varios Task Forces riba e tema di Modelo di Economia nobo. E anochi a cuminsa cu un presentacion di Varelie Croes, CIO (Chief Innovation Officer) di Gobierno di Aruba, cu a duna un update ariba e trabounan cu ta andando den e comision di recuperacion y innovacion pa Aruba.
Despues a sigui cu e panelnan, pregunta y polls cu participantenan.
Panel 1: New Economic Model
Christie Mettes di Metabollic Foundation y ademas liders di Task Force Circular Economy a duna un splicacion amplio riba Economia Circular y Doughnut Economy
E importancia di con nos ta anda cu material. E termino circular economy ta referi na un forma nobo pa maneha e economia material, e forma con nos ta traha tur loke nos tin mester di awa, coriente y cuminda, pa computer, buki y “chucherias”. E proceso for di extraccion di material pa procesa e material aki pa produccion, pa benta, uso y na final ta wordo deshaci. E circular economy ta pidi nos pa cambia esaki pa un modelo regenerativo.
Den Aruba su Vision pa Economia Circular 2050 e ta wordo describi como “intentionally designed to be a restorative, regenerative, and resilient economy with positive and beneficial results to build economic, environmental and social abundance”.
Pakico nos tin di cambia nos forma di produccion? E respuesta riba esaki ta bin dilanti den e doughnut economy.
Pa nos yega na e meta aki nos tin di por lo menos provee e necesidadnan basico di tur ser humano: acceso na cuminda, awa, energia, salud, educacion y mas. Pa nos por yega na esaki no pa awe so, pero pa e futuro generacionnan, esunnan den 2050, pa por provee e necesidadnan aki nos mester cambia e forma di produccion. Asina nos no ta detereora e mundo y su capacidad pa provee e materialnan basico pa tur esaki, pa nos tin aire pa hala rosea, awa pa bebe, cuminda pa come.
Na Aruba scarsedad no ta nobo, nos sa cu si bo extrae demasiado awa for di un put esaki ta bira salo y ya nos no por use pa agricultura. Nos sa cu politica instabil por resulta den acceso limita na petroleo cu por limita nos acceso na coriente.
Den un modelo circular bo ta mas resiliente paso bo ta diseña sistemanan cu ta regenerativo, bo ta saca nutriente di awa sushi y reusa bo awa, cos cu tambe hopi di nos ta familiar cu ne, bo ta produci coriente di recursonan renobabel manera nos biento cu awe por sigura acceso na nos awa desalinisa.
Economia circular tin di bai mas leu cu esaki, y reconoce cu no solamente materia tin pa tin e capacidad di regeneracion pero tambe nos hendenan. Nos economia tin di permiti nos desaroya nos mes como hende humano y pa esaki un sistema nobo ta necesario.
Covid 19 ta mustra nos con vulnerabel Aruba su economia ta
E task force “New Business Development” a identifica e siguiente accionnan a corto plaso pa yuda nos diversifica nos economia y yuda negoshinan chikito y mediano.
Marilinda Masur-Croes, miembro di e task force a splica un poco mas tocante e accionnan aki:
- SME (small and medium-sized enterprises) fund pa negoshinan por desaroya nan mes
- Mas “Economies of Scale” pa nos entrepreneurnan (habri e mercado pa nan por exporta)
- Hacie mas facil/lihe pa cuminsa un negoshi (haci e proceso di licencia mas facil y cortico)
Cybersecurity
Nos ta wak cu digitalisacion ta birando mas y mas importante y sigur un condicion pa por diversifica Aruba su economia y cybersecurity sigur ta un elemento sumamente importante pa desaroyo di tur pais.
Kristel de Nobrega, lider di task force Cybersecurity splica dicon educacion den e industria/profesion aki ta importante. E ta bay man den man cu un pais resiliente den e e temponan aki. Tambe mester un plan nacional y un proceso pa establece e punto di salida (baseline measurement). Coding ta un 21st century skill, e ta bay man den man cu cybersecurity. E conocemento (skill) aki ta uno importante pa futuro. No solamente den scolnan esaki ta importante, pero tambe por a traves di ‘on the job training’.
Tambe panelistanan a papia di e gastonan halto di cybersecurity,
Cybersecurity ta caro pero e gasto di no haci esaki ta mas halto y nos mester inverti
E lider di task force Aruba Hub, Edward Erasmus, cu ta enfoka riba atrae Foreign Direct Investment: a comparti algun acionnan a corto plaso pa atrae Foreign Direct Investment (FDI):
- Nos mester develop Aruba den un Business Destination (nos por usa nos puntonan fuerte di Aruba como un producto turistico (p.e. seguridad)
- Red tape – nos mester traha riba e rapidez pa cuminsa negoshi
- Pone Aruba ariba mercado como un Business Destination
E platform pa FDI y e incorporacion (onboarding) pa inverti lo mester bay mas facil, pa haci e proceso pa cuminsa e negoshi na Aruba mas facil.
Algun pregunta di audiencia:
Kico ta stroba nos di logra di ta un Hub y con nos por hacie corecto awo?
A comparti cu un mihor coordinacion entre departamento y instancianan concerni ta importante y tambe focus riba e trend nan cu ta creciendo, teniendo cuenta cu e regulacionnan y normanan internacional cu ta cambia constantemente.
Bottlenecks cu por tin den ful e proceso aki di masterplan?
Un aspecto importante ta pa cambia leynan existente cu actualmente por impedi e proceso. Tambe a menciona con importante ta pa comparti informacion y data principalmente den sector publico.
Por ultimo ta importante pa no laga tur implementacion den man di Gobierno so, tur sector tin un rol den esaki y sigur sector priva tin un rol primordial.
Poll 1 – Resultadonan
Kico ta necesario pa inspira mas negoshinan nobo y diferente na Aruba?
66% di participante a indica pa: Menos red tape y baha gasto di haci negoshi.
Un transicion pa un economia circular ta necesario pa Aruba su recuperacion?
61% di participante a vota SI
Panel 2: Economia y e siguiente generacion di entrepreneurs
Un entrepreneur cu un negoshi innovativo, Joase-Ann van der Biest, a comparti un reto y les importante cu a siña den proceso di cuminsa un negoshi..
Un reto grandi ta e red tape. Mester haci e rekisitonan y informacion pa habri un negoshi y permisonan mas accesibel. Un conseho na e task force di circular economy – conscientisacion (awareness); nos mester trece mas conocemento di kico ta sostenibilidad. Ta hopi importante si Aruba ta wak den e modelo aki nos mester mas conscientisacion pa pueblo, mas conscientisacion pa consumidor ora ta trata di trece negoshi nan innovativo na Aruba manera e Social Enterprise Concept y mara na SDG (Sustainable Development Goals).
Stefan Oosterwal, un entrepreneur innovativo a sa di Adapta na e crisis di Covid-19
Ela conta con e mester a adapta na e mercado cu a cambia di 90% turista pa diripiente full dependiente di local. Ta importante pa bo por adapta lihe. Innovacion y digitalisacion ta importante.
3 tips pa starting entrepreneurs, despues di Covid
- Siña hopi y usa recursonan cu tin online, hopi biaha relativamente barata of hasta gratis.
- ‘Embrace’ software, tin hopi software disponibel cu ta yudabo haci negoshi (pensa riba Photoshop, Logistics, etc.). E software ta yudabo maneha bo negoshi na un manera mas eficiente usando menos recurso.
- Focus riba ‘niches’.
Tristan Every, lider di task force Digital economy a comparto e retonan cu a identifica pa yega na un economia digital y tambe solucionnan concreto.
Retonan di digital economy – nos ta wak hopi aliniacion cu otro taskforces, esaki ta hacie bunita y crea momentum unda nos por trece un solucion cu lo atende mayoria di e problemanan cu nos ta wak.
Un headline cu lo kier wak den Futuro pa Aruba: Aruba ta isla resiliente, cu tin un economia diversifica cu ta consisti di mas di un pilar economico.
Remote Work hub un oportunidad pa Aruba:
Remote working ta un trend cu lo bira e normal nobo y esaki lo contribui na educacion di nos hendenan y nos ta den bon posicion (seguridad), bon connectividad relativamente y esaki definitivamente ta un oportunidad pa Aruba.
Final Poll – Resultadonan
Kico ta e condicion di mas importante pa Aruba tin un economia digital?
43% di participante a kies: Curriculum di educacion tin cu wordo modernisa pa inclui 21st Century Skills y Digital Skills
Kico ta tres (3) accion cu tin prioridad riba termino corto (0-3 luna) pa stimula economia?
76% di participante a scohe: Elimina red tape
38% di participante a scohe: Acceso na capital pa inverti den startups y negoshinan chikito/mediano (MKB)
37% di participante a scohe: Flexibilisacion di leynan di mercado laboral cu un ‘vangnet’ pa proteha e entrada/necesidadnan basico di e ciudadano
Bo ta kere cu Aruba lo por recupera di e crisis actual y bira un isla resiliente?
47% di participante a scohe: Si, cu un plan di accion concreto y sosten amplio


text:
E DIFERENCIA FUNDAMENTAL ENTRE MEP Y AVP TA CU AVP TA UN PARTIDO CORUPTO Y MEP TA TRAHA PA PUEBLO
- 3 min
ARUBA TA SALIENDO FOR DI E CRISIS Y TA NA CAMINDA PA UN RECUPERACION TOTAL
- 3 min
“CUANTO CONTRACT BO FAMIA Y AMIGONAN A HAYA FOR DI GOBIERNO Y NV-NAN DI GOBIERNO?”
- 2 min
PA PROME BIAHA MIKE A ORKESTRA UN MANIFESTACION DURANTE E APERTURA DI AÑA PARLAMENTARIO
- 2 min
MEP TA FELICITA PARLAMENTO NOBO CU UN BUNITA APERTURA DI AÑA PARLAMENTARIO 2022-2023
- 3 min
AVP MESTER CUMINSA SPLICA PUEBLO DICON E POST GOEDEREN EN DIENSTEN A AUMENTA DESDE 2018 EN ADELANTE
- 3 min
AMIGONAN YEGA NA BENNY SEVINGER A BAY CU UN GRAN PARTI DI TERENONAN DI PUEBLO Y PA E CIUDADANO
- 2 min
Durante e tratamento di caso Avestruz por conclui cuAVP TA E UNICO Y BERDADERO PARTIDO DI
- 1 min
AVP A PONE TER BESCHIKKING DI NAN GOBIERNO HENDENAN CU A HAYA TUR SORTO DI TOELAGE SIN CU NAN MESTER
- 2 min
E CULTURA CORUPTO DI AVP PA MANEHA FONDO A REDOBLA NOS DEBE NACIONAL
- 2 min
MEP na parlamentario Marisol Lopez-Tromp: “BO TA SOSPECHOSO, SI OF NO?”
- 2 min
PAKICO GABINETE MIKE EMAN A HAYA UN AANWIJZING Y KB NA 2014?
- 2 min
TIN PREOCUPACION PA E DESAROYONAN CU TA ATACHA INTEGRIDAD DI PARLAMENTO
- 1 min
Partido MEP na parlamentario Gerlien Croes: BO POR DRENTA MERCA SI OF NO?
- 3 min
RECORDANDO 45 AÑA DI E ACCIONNAN DI AUGUSTUS SCUR:
- 3 min
MIRA TE UNDA DESESPERACION POLITICO TA YEGA!
- 3 min
Vision di MEP si ta realisabel y na bienestar di nos pueblo MIKE EMAN POR A SACA POTRET SO CU MOLINA
- 3 min
E VISION DI ENERGIA DI MIKE EMAN Y MIKE DE MEZA
- 2 min
FUNDACION FORMACION POLITICO NELSON ORLANDO ODUBER A TENE PROME CHARLA EXITOSO
- 5 min
“ACCIONNAN DI AGOSTO 1977 TABATIN SU MOTIBONAN, SIGNIFICACION Y BALORNAN PA NOS LUCHA Y HISTORIA”


text:
Corte
Home Corte
Resumen di casonan den Corte di Prome Instancia riba 8 februari 2019
Oranjestad - Aruba Corte di Prome Instancia 8 februari 2019 Horario Sospechoso Acto Castigabel 08.15 A.R.d.W. Uitspraak 08.30 M.T.T.C. E.D.P.L. Pro forma. T.C. y P.L. ta wordo acusa di a viola ley di droga riba...
Resumen di casonan den Corte di Prome Instancia riba 7 februari 2019
Oranjestad - Aruba Corte di Prome Instancia 7 februari 2019 Horario Sospechoso Acto Castigabel 08.30 Y.E.A.L. L. ta wordo acusa di destruccion di un auto y un bentana di cas riba...
Resumen di casonan militar den Corte di Prome Instancia riba 14 september 2018
Oranjestad - Aruba Corte di Prome Instancia 14 september 2018 Horario Sospechoso Acto Castigabel 08.15 C.A.G.I. Sentencia 08.15 R.C.F. Sentencia 08.15 A.J.Q.G. J.C.F.K. Pro forma. Q.G. ta wordo acusa di ladronicia cu violencia di un suma di placa...
Resumen di casonan den Corte di Prome Instancia riba 6 y 7 di september...
Oranjestad - Aruba Corte di Prome Instancia 6 september 2018 Horario Sospechoso Acto Castigabel 08.30 E.M.S. I.G.J.D. S. y D. ta wordo acusa di, hunto...
Resumen di casonan den Corte di Prome Instancia riba 30 y 31 augustus 2018
Oranjestad - Aruba Corte di Prome Instancia 30 augustus 2018 Horario Sospechoso Acto Castigabel 08.30 L.A.R. R. ta wordo acusa di ladronicia den un cas riba 6 di september 2017. E...
Resumen di casonan den Corte di Prome Instancia riba 27 juli 2018
Oranjestad - Aruba Corte di Prome Instancia 27 juli 2018 Horario Sospechoso Acto Castigabel 09.00 J.McK.E. Pro forma. E. ta wordo acusa di posesion di hennep riba 3 di april 2018...
Corte di Husticia cu un open dag dia 7 di Oktober 2017
Oranjestad: Diasabra, 7 di Oktober 2017, lo bay tin un opendag na e edificio di Corte di husticia. Esaki lo cuminsa for di 9...
Hues ta duna AVP rason y AVP lo ta e partido cu lo core...
Oranjestad: Diahuebs merdia a tuma lugar e caso sumario den corte cu partido MEP a entama contra Gobierno di Aruba, despues cu Minister President...


text:
Tarifa
No ta existi tarifa fiho den abogacia. Debi cu no tin palabracion tocante prijs, e gastonan pa contrata asistencia huridico na Aruba por varia hopi. Loke abo como cliente tin cu paga ta depende di diferente factor. Por ehempel, e embergadura y nivel di complehidad di bo problema legal ta hunga un papel importante, y tambe e interesnan financiero envolvi, e grado di urgencia y e nivel di experiencia di e abogado en cuestion. Ta bon pa di antemano bo haci cierto palabracionnan cu bo abogado tocante e gastonan di bo caso y tocante ken lo ricibi e pago di gastonan legal despues cu hues dicidi cua partido mester haya nan, anto pone e palabracionnan aki por escrito. Te asina leu cu ta posibel, for di trempan bo abogado lo duna bo un aproximacion di e gastonan total y informa bo encuanto e consecuencianan financiero di tratamento di bo caso.
Normalmente un abogado lo pone su cliente na haltura na tempo di eventual desaroyonan nobo den e caso cu por resulta den trabou adicional, ya cu esey tambe por tin influencia riba e gastonan total.
Por lo general, un declaracion di gasto ta componi di e honorario, e gastonan adicional y BBO. E honorario ta e suma cu e abogado ta factura como pago pa su trabou. Den e honorario tin tambe gastonan di overhead, manera gastonan di personal y oficina. Den mayoria di caso, bo abogado lo declara un porcentahe fiho pa gastonan di oficina.
E gastonan adicional ta gastonan cu e abogado a haci pa e caso, manera gasto di griffie, deurwaarder, biahe y estadia, rolgeld y stampia. Ta distingui entre gastonan adicional pa cua mester paga BBO y esnan liber di BBO. E principal gastonan adicional liber di BBO ta gastonan di griffie (“leges” cu mester paga e griffier pa e procedura huridico) y cierto gastonan di deurwaarder. Semper tin cu paga BBO riba e honorario di e abogado. Ta existi diferente manera cu un abogado por haci su declaracion.
Como punto di salida, ora bo gana un caso, hues lo manda e otro partido compensa bo gastonan huridico. Ta yama esaki e ‘kostenveroordeling’ (otorgamento di compensacion di gasto). E compensacion di gasto aki ta consisti di gastonan di griffie, stampia, deurwaarder, gastonan relaciona cu posibel beslag preventivo cu bo a paga, ademas di e salario di e apoderado. En principio, tur e gastonan menciona anteriormente ta wordo inclui den e kostenveroordeling den nan totalidad, cu excepcion di salario di e apoderado, locual ta sirbi como pago (esta, compensacion) di bo gastonan di abogado. Di otro banda, e suma cu hues otorga como salario di apoderado ta basa riba un asina yama ‘liquidatietarief’ cu ta significativamente mas abou cu e tarifanan cu abogadonan ta cobra actualmente. Debi na esey, hasta si bo gana e caso y hues otorga compensacion di e gastonan, den mayoria di caso e compensacion di gasto lo no cubri e honorario real cu bo mester paga bo abogado, y abo mes lo tin cu cubri un parti.
Ta existi diferente manera cu un abogado por haci su declaracion:
Tarifa pa ora:
E sistema aki ta esun mas usual, esta, e cantidad di ora cu e abogado a dedica na e caso, multiplica cu su tarifa pa ora. Un oficina di abogado por aplica un tarifa fiho pa ora of diferente tarifa pa cada tipo di abogado, dependiendo di nan nivel di experiencia. Por mara e tarifa pa ora tambe na cierto factornan manera e grado di urgencia, e nivel di experiencia necesario pa e caso, y naturalesa y peso di e caso. Tambe ta posibel pa tene cuenta cu e cliente su forsa financiero ora di fiha e tarifa pa ora. Tambe por mar’é na resultado: un tarifa mas abou den caso cu no logra e meta, y uno mas halto den caso cu si logr’e. Como promedio, e tarifanan pa ora di e diferente oficinanan di abogado na Aruba ta entre 250 y 600 florin pa ora.
Hopi biaha, oficinanan mas chikito, cu un of dos abogado, ta aplica tarifa un tiki mas abou cu esnan mas grandi y cu mas abogado. Entre otro esaki tin di haber cu e hecho cu en principio un oficina chikito tin menos gasto di overhead. Di otro banda, e oficinanan mas grandi ta argumenta cu nan tin mas experiencia na nan disposicion y cu p’esey nan tin cu dedica menos ora na un caso.
Suma fiho:
E abogado y e cliente ta palabra un suma fiho di antemano pa tur e asistencia huridico den su totalidad.
Contract anual/”kaderafspraak”:
Den e caso aki, e cliente, den mayoria di caso un empresario, ta haci palabracionnan cu e abogado tocante e declaracionnan pa casonan cu mester trata. E acuerdo aki por inclui tarifa y posibel factornan, a base di experiencia cu a adkiri den casonan anterior. Aki tambe por tene cuenta cu factornan particular, manera urgencia, conocemento specialisa y e importancia y naturalesa di e caso.
Tarifa di cobransa:
Casonan relaciona cu cobransa di debe yama “caso di cobransa”. Specificamente ora cu un abogado ta trata varios caso di cobransa pareu, usualmente ta aplica un tarifa di cobransa, cu generalmente kier men cu e tarifa consisti di un cierto porcentahe di e suma cu mester cobra.
No cure no pay:
“No cure no pay” kier men cu e cliente no ta paga gasto di abogado, sino cu enbes di esey e honorario ta un porcentahe di loke e caso produci. Si perde e caso, e abogado no ta haya nada. Na cierto paisnan, manera Hulanda, e sistema di tarifa aki ta prohibi. Esey ta debi cu den un circunstancia asina e abogado tin un interes financiero personal si e gana e caso, loke por afecta e posicion independiente cu e mester mantene. Na Aruba si e forma di declara gasto aki ta permiti.
Un combinacion di e metodonan ariba menciona tambe ta posibel. Den un caso asina, e cliente lo yega na un palabracion di antemano cu e abogado tocante e pago a base di un porcentahe di e debe, comparabel na e tarifa di cobransa, pero, por ehempel, na luga di un acuerdo “no cure no pay” ta acorda un suma minimo (fiho) of un tarifa pa ora adapta. Sa aplica e metodo aki por ehempel den casonan di “letselschade”.Scroll To Top


text:
Dialuna 4 di mei a tuma luga e ceremonia conmemorativo di “DODENHERDENKING 2021”. Reino Hulandes ta conmemora esnan cu a fayece durante guera.
“76 aña pasa e Segundo Guera Mundial a finalisa. Tur aña riba e fecha 4 di mei ta para keto y recorda tur esnan cu a perde nan bida den guera. Reflexionando riba un dia asina, e ta importantepa realisa dicon e ta importante pa nos biba den pas cu otro, pasobra nos no kier guera mas, tabata palabranan di PromeMinister Evelyn Wever – Croes na e ceremonia conmemorativodi e aña aki.
Na e ocasion a recorda tur esnan cu a lucha den guera y ciudadanonan cu a perde nan bida den guera. No solamente den e di dos guera mundial, pero den tur guera, pa nunca lubida nan balentia y nan sacrificio pa nos libertad.
“E unico forma pa garantisa paz ta door di siña nos muchananfor di chikito, respet, tolerancia y empatia pa otronan y esaki ta un responsabilidad di nos tur”, Premier Wever – Croes a conclui.


text:
The content originally appeared on: Diario
Parlamentario Setty Christiaans Yarzagaray:
ORANJESTAD (AAN) – Parlamentario Setty Christiaans- Yarzagaray, entorno e ley LNT cu a pasa Diahuebs 30 di Juni, a sigui splica cu pa cu e ley aki Parlamento di Aruba a cuminza sinta cu diferente instituto semi-gubernamental cu kier a trece dilanti nan preocupacionnan, cu nan ta haya importante pa Parlamento sa, y tur esaki a wordo inventariza pa fraccion di MEP como Parlamento y como fraccion.
Nan a purba di yega na cambionan, of trece otro ahustenan, pa tene cuenta cu mayoria di e puntonan cu a wordo treci dilanti. Pero como Parlamento nan no a ricibi tur informacion den concreto, y pesey tambe no a duna nan un bon bista di e sistema salarial di e Institutonan aki, y esey ta hacie asina dificil pa Parlamento haci su trabao.
Pero si a tuma nota di e Comision di Corp of Government, institui pa gobierno pa conseho, y na unda cu por a wak e tabel di algun instituto cu ta core over di sumanan di 600 mil florin na salarionan den e top.
En principio pa un salario di Minister Presidente di Aruba ta rond di 250 mil florin, y ta surpass e exponencialmente. Esaki ta puntonan cu mester wordo adresa, y ancra den ley, y pesey Parlamento a tuma su rol.
Di banda di fraccion di MEP nan a introduci amienda y mocionnan pa tene cuenta cu tur e preocupacionnan di e instancianan aki, y nan a hisa e nivel original cu tabata para den ley di 261 mil florin pa aña na 329 mil florin.


text:
Subsidio di Salario
E carta di notificacion tocante e Subsidio di Salario a sali pa e companianan cu ta bin na remarca pa Subsidio di Salario pa luna di mei 2020.
Pa por ricibi Subsidio di Salario, e compania mester yena e formulario di aplicacion den su portal di MiSVb. E compania tin te cu dia 12 di mei, 2020 pa yena e formulario di aplicacion.
Den caso cu un compania tin pregunta relaciona cu e Subsidio di Salario, por tuma contacto cu e Service Center Subsidio di Salario na loonsubsidie@svbaruba.org of via mensahe di Whatsapp na 527-2801.


text:
ORANJESTAD- 11 maart 2022. Segun resumen semanal di awe diabierna 60 persona a recupera den e siman aki y un total di 64 caso nobo di COVID-19 a keda registra.
E cantidad di casonan activo di COVID-19 pa awe ta 62 y cantidad di fayecidonan relaciona cu COVID-19 ta 212. Datos ta ilustra casonan nobo di COVID cu un averahe semanal di 9 caso pa dia y un averahe di 'Positivity rate' semanal di 18% pa dia.
Actualmente na Aruba tin 4 persona interna cu of debi na COVID di cual den ICU no tin ningun persona y riba piso general tin 4. Na Colombia tin actualmente 4 persona den ICU y ninguno (0) riba piso general.


text:
Katoliko
E diálogo interior
Tur hende ta un ser sosial, habrí pa otro. Pa kualke persona, otronan ta parti importante di nan bida. Nan realisashon pleno komo persona ta inevitabel ligá na otronan, pasobra nos tur sa ku felisidat den hopi kaso ta dependé di e kalidat di nos relashon ku esnan ku ta krea nos sirkulo familiar, profeshonal, sosial, etc.
Sinembargo, no por lubidá ku hende no únikamente ta relashoná ku otro, sino tambe ku su mes: e ta mantené un kombersashon frekuente ku su propio intimidat, un diálogo ku ta bai den forma spontáneo na momento di e diferente òf eksperensia- òf reflekshonnan personal ku tur hende ta hasi kontinuamente ku nan mes.
I e diálogo interior aki por ta steril òf fértil, destruktivo òf konstruktivo, insistente òf trankil. Lo dependé di kon e ta hasié, di e klase di persona ku e ta. Si un persona tin un mundu interior sano i bon kultivá, e diálogo akí lo ta kla, pasobra e ta proporshoná lus pa interpretá e realidat i e lo ta motibu di konsiderashonnan masha balioso. Si por lo kontrali un persona, ta poseé un mundu interior skur i pober, e diálogo ku e lo hiba ku su mes, hopi be lo kombèrtí, den un ripitishon insistente di problema, ku ta referí na insidentenan perturbador di bida diario: den e kasonan asina, manera Miguel Ángel Martí a skirbi, e mundu interior ta laga di ta un laboratorio kaminda ta integrá datonan ku ta yega n’e , i ta bira un disko rayá ku ta ripití di forma insistente loke ku mas intensidat a raspa nos afekto últimamente.
E relashon di kada hende ku su mes lo mehorá segun ritmo di e grado di madures alkansá pa kada persona. E balorashonnan ku un persona madurá ta hasi –tantu riba su propio realidat komo riba esun straño– ta kustumbrá di ta balorashonnan realista, pasobra el a siña pa no kai fásilmente den e idealnan ingenuo ku despues, ora nan no realisá, ta produsí desepshon. E hende madurá sa di no dramatisá dilanti opstákulonan ku e ta topa kuné ora e ta ehekutá kualke di e proyektonan ku e ta pone dilanti. Su diálogo interior ta kustumbrá di ta trankil i ophetivo, di manera ku ni e mes ni otronan ta presentá sorpresa ku kapasidat di konfundié. E ta mantené un relashon ku su mes ku ta di ritmo kordial i eksigente. Poko be e ta krea konflikto interior, pasobra e sa di resolvé su preokupashon buskando solushon adekuá. E tin konfiansa den su mes i, si algun be e kiboká, e no ta basha den otro ni pèrdè su ekilibrio interior.
Den hende no madurá, en kambio, e diálogo interior akí di kua nos ta papia ta kustumbrá na kambia den un fuente di problema: ora no balorá kos na midí hustu –pa e mes, pa otronan, pa hinter realidat ku ta rondon’é–ku frekuensia, su pensamentunan lo krea espektativanan falsu p’e, ku ora nan no resultá, ta provoká konflikto interior i difikultat den relashon ku otro.
Un persona madurá i ekilibrá tin tendensia di mira semper su propio bida i esun di otronan ku afekto. E ta opservá realidat kompleto ku ta rondon’é ku deseo di enrikesimentu interior, pasobra esun ku ta mira ku kariño semper ta deskubrí algu bon den opheto di su vishon. E hende ku ta ampliá i ta enrikesé su interior di e manera aki, ta ampliá i ta enrikesé su amor i su konosementu, e ta bira mas optimista, mas kontentu, mas humano, mas serka di e realidat, tantu di hende komo di situashon.
Alfonso Aguiló
Katoliko
Papa Francisco: Futuro saserdotenan mester ser evaluá integralmente
Papa Francisco a bisa djabièrnè ku ora un persona ta konsiderá e vokashon saserdotal, ta nesesario evalu’é integralmente pa por tin saserdotenan ku ta kapas pa komuniká e bondat di Dios.
Asina e Tata Santu a indiká dn e Palasio Apostóliko di Vatikano, den e oudiensia konsedé na e formadornan di e Seminario Arzobispado de Milán (Italia), na okashon di e di 150 aniversario di e revista “La Scuola Cattolica” (E Skol Katóliko).
“Ora ta diserní si un persona por inisiá òf konsiderá un rekorido vokashonal, ta nesesario investig’é i evalu’é di moda integral”, Papa Francisco a splika den su diskurso djabièrnè 17 di yüni.
Den e sentido akí, el a kontinuá, “mester tene kuenta ku nan moda di biba afektonan, relashonnan, espasionan, ròlnan, responsabilidatnan, asina manera debilidatnan, temornan i desekilibrionan”.
“Henter e trayekto mester aktivá prosesonan ku ta buska na forma saserdotenan i esnan konsagrá madurá, ekspertonan den humanidat i serkania, i no funshonarionan di lo santu”, Papa Francisco a enfatisá.
Pa esaki, e Tata Santu a resaltá, “superiornan i formadornan di e seminario, esnan ku ta kompañá nan i e personanan den formashon ta yamá na krese diariamente na e plenitut di Kristu p’asina ku, atraves di e testimonio di kada un, e karidat di Kristu ta manifestá su mes mas klaramente”.
Papa Francisco tambe a bisa e formadornan ku “e seminaristanan i hóbennan den formashon mester por siña mas di boso bida ku di boso palabranan, nan mester por siña e bondat di boso obedensia, e trabou di boso dedikashon, e generosidat ku esnan pober di boso sobriedat i disponibilidat, paternidat di boso afekto kasto i no posesivo”.
“Nos ta konsagrá pa sirbi e Pueblo di Dios, pa atendé ku e heridanan di tur hende, kuminsando ku esnan mas pober”, Papa a enfatisá.
Mundu, Papa Francisco a kontinuá, “mester di saserdotenan kapas pa komuniká e bondat di Señor na esun ku ta eksperimentá piká i frakaso, saserdotenan eksperto den humanidat, pastornan dispuesto na kompartí alegria i sufrimentu di e rumannan, hòmbernan ku sa na skucha e gritu di esnan ku ta sufri”.
Renobashon i kuido di vokashonnan
E Tata Santu tambe a dediká un momento di su reflekshon na renobashon di vokashonnan saserdotal.
“Renobashon i futuro di vokashonnan ta posibel únikamente si tin saserdotenan, diákononan, esnan konsagrá i laikonan bon formá”, Papa Francisco a enfatisá.
“Kada vokashon partikular ta nase, krese i ta desaroyá su mes den kurason di Iglesia, i esnan ‘yamá’ no ta manera padestul ku ta aparesé diripiente. E mannan di Señor, ku ta duna forma na e ‘barinan di klei’, ta operá atraves di e kuido ku pasenshi di formadornan i kompañantenan.
Na nan, Papa Francisco a sigurá, “ta konfia e servisio delikado, eksperto i kompetente pa kuida e nasementu, e kompañamentu i disernimentu di vokashonnan, den un proseso ku ta rekerí hopi bondat i konfiansa”.
Servisio di teologia
E Tata Santu tambe a papia di e importansia di teologia i di e nesesidat pa por tin personanan kapas pa splika esaki na e mundu di awe.
E komunidat “mester di trabou di esnan ku ta buska na interpretá fe, tradusié i bolbe tradusié, pa hasié komprensibel, pa eksponé ku palabranan nobo: un trabou ku lo mester bolbe hasié di nobo ku kada generashon”.
Ta pesei, “Iglesia ta enkurashá i ta sostené e esfuerso aki, e difikultat pa bolbe definí kontenido di e fe den kada époka, den e dinamismo di e tradishon”.
Den e sentido akí, Papa Francisco a kontinuá, “e lenguahe teológiko semper mester ta bibu, dinámiko, e no por hasi otro ku evolushoná i preokupá su mes pa hasi su mes komprendibel”.
Papa ademas a mustra riba e papel iluminador di teologia den e mundu aktual kaminda a pèrdè sentido di kosnan.
“Un di e problemanan mas grandi di nos tempu ta en efekto e pèrdida di sentido. Teologia, awe mas ku nunka, tin e gran responsabilidat pa stimulá i orientá e búskeda, pa iluminá e kaminda”.
Katoliko
Historia di dia di Tata
Irónikamente, kreashon di dia di Tata, finalmente, a keda inspirá de un predikashi riba dia di mama. Na 1909, Sonora Smart Dodd de Spokane, Washington, a skucha un predikashi i a duna kuenta di ku su tata a meresé homenahe similar. E tabata Henry Jackson Smart, kunukero i veterano di guera sivil, kende a kria Sonora i su sinku yunan chikí despues di ku su esposa lo a muri dor di komplikashonnan durante nasementu di su di seis yu.
Sonora tabata ke un dia spesial pa su tata lo a sa kantu e tabata apresiá su amor i apnegashon, asina manera e sakrifisionan ku el a realisá komo tata soltero. Dia 19 di yüni 1910, riba dia di kumpleaño di Henry, Sonora a festehá e dia di Tata pa di promé bia na Spokane. Na 1924, Presidente Calvin Coolidge a apoyá públikamente e dia Nashonal di Tata. Finalmente, na 1966, Presidente Lyndon Johnson a firma un resolushon pa kombertí Dia di Tata den dia festivo nashonal. Seis aña mas lat, presidente Richard Nixon ta kombertié den lei permanente pa festehá dia di Tata riba e di tres djadumingu di yüni.
Sin embargo, e selebrashon akí ta varia di fecha den diferente pais di mundu. Algun ta konservá e di tres djadumingu di yüni, manera ta mayoria di e paisnan latinoamerikano, miéntras ku otronan ta preferá hasié dia 19 di mart, dia di San Hosé, manera ta e ehèmpel di Bolivia, Spaña i Honduras
Katoliko
Di Shete Djadumingu di Pasku di Resurekshon
Promé Lektura : Hechonan di apòstelnan 7, 55-60
Salmo : Salmo 97, 1-2. 6-7. 9
Di dos Lektura : Revelashon 22, 12-14. 16-17. 20
Evangelio : Huan 17, 20-26
E evangelio di awe ta ofresé nos un bunita okashon pa meditá den unidat. E ta bin ta ripití den e último añanan akí ku mundu ke logra integrashon kada be mas grandi entre pueblo i individuonan.Pa medio di FE nos sa ku moveshon di historia ta bai kondusiendo nos na realisashon di e soño asina largu sperá, e union den un solo famia. Nos tur ta anhelá un edat den kua no tin divishon i ku riba tera ta kuminsá un era di pas i di hermandat. Kristu den e ora mas solèm di su bida a resa pa unidat di hende: “Pa tur hende sea un.”
Uni hende ku otro i ku Dios ta e ideal i trabou di Iglesia. Pa e ideal akí si ta bal la pena inbertí tur nos energia. Pero promé laga nos mes un pregunta: Kiko ta unidat? Biba den unidat no ta nifiká pensa igual, sinti mesun kos, ku ta uni tur ser humano den un uniformidat laf i steril. Dos esposo sa ku ta uní no ta nifiká ku kada un mester pèrdè su personalidat. Unidat no ke men renunsiá na nos manera di pensa. Tampoko e ta nifiká semper keda ketu o keda sin defendé konvikshonnan propio.. Kiko e ora ei ta unidat ? Lo splik’é ku un frase hopi ripití, pero berdadero. Unidat ta e armonia kreá di diversidatnan. San Pablo ta splika e konsepto akí ku e imágen di e kurpa humano. “Ta un hecho ku e kurpa, siendo un, tin hopi parti , pero e partinan maske ku nan ta hopi, ta forma entre tur un solo kurpa”. Nos kurpa ta papiando ku nos di un maravioso unidat konstruí a base di diversidat. Ta logra e armonia akí pasobra tur parti di e kurpa ta traha, ta move, ta aktua den funshon di e konhunto.
Sosiedat ta konsistí di un variedat riku di hende. Tin múltiple rasa, lenga i kultura. Kada un ta poseé su propio rikesa.
Pa biba den unidat laga nos kuminsá na aseptá e diversidat ku ta eksistí den mundu. Nos no ta pretendé di biba den un paraiso irealístiko kaminda tur hende ta pensa igual i ta kana riba e mesun kaminda. Laga nos aseptá e desafio pa biba e unidat den e diversidat, pa logra armonia atraves di rèspèt pa variedat. Laga nos ta outéntiko den nos manera di pensa i di aktua i laga nos respetá e forma personal di pensa i di aktua di kada persona, semper i kuando esaki no afektá e bon komun.
Ta logra armonia ora kada hende kontribuí na e bon komun. E dos palabranan aki: bon komun, ta esnan ku mester inspirá nos akshonnan. Ora e interes personal i egoista ta pone su mes dilanti di e bon komun, e ora ei unidat i konkordansha ta kibra.
Kristu, ora e ta resa pa unidat, no ta pensando únikamente den un unidat horizontal, ke men di hende entre un ku otro. “Ku nan tambe ta ku nos”, Hesus a pidi den su orashon na Tata. En bèrdat, no por tin union duradero entre hende si Dios no ta e laso ku ta uni nos.
Sinembargo, kon difísil ainda ta e unidat entre kristiannan. No ta nesesario mira pafó i haña un mundu den guera konstante pa konkluí kon difísil ta di biba den unidat. Ta sufisiente pa nos mira un poko paden di nos mes pa deskubrí den nos propio sentimentu e rais di un divishon profundo. E rais akí ta nos egoismo.
Nos sa ku egoismo ta un forsa ku nos tur ta dirigí t’e na nos propio satisfakshon. Nos por bisa ku komo ser humano nos ta lèn den direkshon di egoismo, pero komo kristian nos mester obra ku amor. Stima ta nifiká sali di nos mes pa proyektá nos mes den direkshon di otro. Ora nos logra konvensé nos mes di e forsa konstruktivo ku amor ta enserá, únikamente e ora ei nos lo kuminsá traha riba e bon komun.
Den eukaristia kada djadumingu, nos ta selebrá e unidat di e famia kristian. Un solo Señor, un solo fe, un solo boutismo, un solo Dios I Tata. Tur loke tin den misa ta papia ku nos di unidat: altá ta e mesa di famia, kaminda komo ruman nos ta sinta pa kome di e mesun pan i pa bebe di e mesun biña. Ku ora nos sali di e tèmpel akí nos bai na praktiká e unidat i komunion ku nos a bin pa selebrá bibando den rèspèt mutuo i den amor, promoviendo e bon komun.
Daily Nobo
Sentensia den kaso inex….. Robo di 600 kilo di kokaina for di warda di polis un frakaso total
Kuminsa ku kouseband…… “Nos tur ban kunuku, planta i krese nos pais”
Colon ta e promé barku ku ta trese karga pa almasená na Bullenbaai
Dianan Marítimo 2022 Sektor marítimo ta di sumo importansia pa Kòrsou
Segun Ministerio di defensa: 23 miembro di alto rango di kuerpo polisial na Colombia a renunsia
Violadó di yu di kriansa a bai apelá kastigu i a haña mas aña aserka
Kuminsá orientá mucha di skol di trempan riba tentamentu na skol
Mark Mingo ta demandá OM pa miones di florin!
Parlamentonan di Kòrsou, Aruba i Sint Maarten a kobardiá ante Ulanda
Curator kier a kobra PDVSA US$41,6 mion pa un debe di US$1.777.740
Trending
-
Lokal6 days ago
Violadó di yu di kriansa a bai apelá kastigu i a haña mas aña aserka
-
Lokal7 days ago
Kuminsá orientá mucha di skol di trempan riba tentamentu na skol
-
Lokal6 days ago
Mark Mingo ta demandá OM pa miones di florin!
-
Lokal2 days ago
Parlamentonan di Kòrsou, Aruba i Sint Maarten a kobardiá ante Ulanda
-
Lokal7 days ago
Curator kier a kobra PDVSA US$41,6 mion pa un debe di US$1.777.740
-
Lokal7 days ago
Rapòrt tokante kombatimentu di tentamentu i diskriminashon den skolnan
-
Lokal7 days ago
YDK a haña but di Sociale Zaken Ulanda i mester paga Bijstand bèk
-
Sosial7 days ago
Jeny Minguel Miss Curaçao Holland 2022 rumbo ‘Miss Petit World 2023’


text:
Herensia kultural
Herensia kultural ta tur kos material I no-material ku ta produkto di ekspreshon di hende. Ta trata di elemento ku ta relashoná ku entre otro arkeologia, historia, literatura, edukashon, arte, siensia i kultura en general.
Herensia kultural ta formá pa un grupo di hende ku den kurso di siglonan a desaroyá un propio manera di biba den sierto teritorio. Herensia kultural ta entre otro nan manera di sòru pa kuminda, konstrukshon di kas, transporte, kushiná, idioma, baile, muzik, religion. Tin produkto di herensia kultural ku artefakto di hopi aña òf siglo pasa. Dokumentu, buki i otro publikashon bieu di balor. Archivo di potrèt, disko, publikashon importante. Tambe arkitektura manera monumento.
E herensia aki ta bini di e hendenan na Kòrsou di ántes.
Herensia kultural ta enserá tambe asuntunan no-material, asuntu spiritual manera kerensia, idea, pensamentu, idioma, sistema di papia etc.
Herensia kultural material ta lokual ku por mishi kuné. Por ehèmpel un fòrti, un vestuario òf un edifisio. Bo por warda i restourá e material. Herensia kultural no-material no por mishi kuné. Por ehèmpel un kantika, un manera di planta òf di kushiná. Bo no por warda e herensia kultural -no material mes, pero sí bo por warda su konosementu ku potrèt, pelíkula i material ouditivo.
Dikon herensia kultural ta importante?
E herensia kultural ta mustra nos kon nos antepasadonan a biba i pensa. Kon nan a trata ku nan naturalesa. Nan tin sabiduria di ántes ku mester ta konosí pa esnan ku ta biba awe komprondé nan mes mihó, siña sa ken nan ta. Herensia kultural ta importante den formashon di bo identidat. Konosé bo mes pa asina bo por siña apresiá bo mes.


text: Den e sala di muestra na Nieuwe haven, por skohe entre diferente modelo di urna pa warda e shinishi di bo kerido defuntu. Nos di El Tributo ta konsiente ku smak di hende ta varia, ta p’esei nos a sòru pa un surtido amplio pa asina por kumpli ku mayoria di deseo: sea ku ta un urna di serámika, metal òf unu di palu. Tantu pa esnan ku ke algu sutil òf pa esnan ku ke algu mas ekspresivo. Tambe ta posibel pa repartí e shinishi den diferente urna (keepsake), di manera ku mas miembro di famia por keda ku un rekuerdo.


text: KRALENDIJK – Ayera Maduro & Curiel’s Bank Bonaire (MCB) a organisá e aktividat kustumbrá relashoná ku dia di Prensa. Miembronan di Prensa di diferente organisashon tabata huntu i den bon ambiente a interkambiá di kombersashon ku otro. Durante e anochi ku tabata na Karel’s Beach Bar/Cappuccino, direktor di MCB Leonard Domacassé a dirigí palabra na tur presente, kon nan ta mira desaroyo kada aña den Prensa i kiko e ta nifiká pa nan i e isla. Kombinashon di potrèt ta ilustrá esnan kende a forma parti di e aktividat.


text:
Filosofia
E filosofia di edukashon atventista di Shete Dia ta enfoká riba Kristu. Atventistanan ta kere ku, bou di direkshon di Spiritu Santu, por komprondé e karakter i propósitonan di Dios manera nan ta revelá den naturalesa, Beibel i Hesukristu. E karakterístikanan distintivo di edukashon atventista ta señalá e ophetivo redentor di e edukashon berdadero: Restourá den hende e imágen di su Kreador.
Ophetivo i Mishon
Edukashon atventista ta prepará e studiantenan pa un bida útil i yen di goso, den kua ta impulsá amistat ku Dios, miéntras ku desaroyo personal, balornan basá riba e Beibel i servisio apnegá ta den harmonia ku e mishon Atventista di Shete Dia pa e mundu.


text: Diamars anochi a drenta informe di cu e conosido R.W, ta lantando contra e bisiñanan den e bario di Ponton, mesora a dirigi varios patruya na e sitio. Informe adicional for di otro polisnan cu conose a añadi cu e sa ta cu arma di candela y ta ser considera peligroso. Mas patruya a ser dirigi na e sitio. Un otro informe a drenta cu ela cuminsa tira piedra cu botter. Na yegada di e patruyanan net nan a hay’e pafor di su cas y tacticamente a logra detene. Pa basta tempo caba e bisiñanan tin problema cun’e, ademas e ta un persona cu problemanan di salud mental.


text: ORANJESTAD: Diabierna ultimo Minister Endy Croes tabatapresente na Compleho Deportivo Guillermo Prospero Trinidad na Dakota pa apertura di campeonato di futbol 2022 -2023 di Division di Honor. E aña aki Arubaanse VoetbalBond ta dedica e campeonato na cuatro baluarte cu a significahopi y a dedica gran parti di nan bida na deporte di futbol: sr. Reynold ‘Nolly’ Becker, sr. Antonio ‘Tony’ Geerman, sr. Heinrich ‘Jerry’ Mackay y sr. Harold ‘Roy’ Helder. E mandatario di Deporte a gradicinan pa nan aporte na e deportedi futbol di Aruba. E prome partido di e campeonato tabataentre ekiponan di Britannia y Nacional. Un tremendo partidounda e publico por a gosa di un bon wega di futbol. E ultimo 10 minuut di e prome wega a tabata un suspenso. Nacional a gana e partido cu e score di 3-2. Concluyendo Minister Endy Croes ta desea exito na tur ekipo paticipando como tambe naAVB den campeonato di futbol 2022 – 2023.


text:
Oranjestad, 22 maart 2014. Ya ta mas cu un anja cu e hoben atleta di e deporte di landamento sincroniza, Kyra Hoevertsz, a establece su mes na California, pa eynan continua su estudio y tambe desaroya su mes den su deporte como miembro di e club Walnut Creek Aquanuts.
Siman pasa e equipo completo a participa na e “West Zone Junior Championship” na Mesa, Arizona, caminda cu nan mester a logra supera e puntuacion di 73 punto pa por a gana e derecho di participa na e campeonato nacional di Merca cu equipo den e categoria “junior”, cu ta di 14 te cu 18 aña di edad.
Diabierna durante e “West Zone Junior Championships” a toca e prome mitar di e competencia, esta den e figuranan tecnico, y tabata tin no menos cu 119 participante. Figuranan tecnico ta un di e fortalezanan di Kyra y e tabata tin confianza cu esaki lo a bai bon. Como e unico landadora no procedente di Merca, Kyra a logra un puntuacion total cu a posicion’e na di 8 puesto entre e 119 landadornan, lagando pues un tremendo impresion atras.
Diadomigo a tuma lugar e competencia cu ta e rutina riba musica. Cu un presentacion tremendo di e equipo di “Walnut Creek Aquanuts” a impresiona e jueznan y na final di e presentacion, e puntuacion a wordo presenta: 82.500 punto! Mas cu suficiente punto di loke nan mester a alcanza pa por a clasifica pa e campeonato nacional! Fuera di esei nan a gana Medaya di Oro!! Cu un cara di alegria, Kyra hunto cu su team tawata masha contento mes, nan a logra nan meta!
Bista awor ta cambia pa e Campeonato Nacional Junior di Merca, cu ta tuma lugar na Oro Valley, Arizona, den luna di april. Eynan Kyra ta competi cu su club Walnut Creek Aquanuts den e evento di equipo y tambe den e evento di Combo.
E anja aki Kyra no ta preparando pa competi cu solo, ya cu e ta den un programma di preparacion pa bai competi cu su Duet Partner di Aruba esta Anouk Eman den e luna nan juni, juli y augustus representando Aruba den diferente competencianan. Tur esaki pa hasi un preparacion pa e Weganan CAC cu lo tuma lugar na luna di November na Vera Cruz, Mexico, y na unda Kyra hunto Cu Anouk lo representa Aruba.


text:
Oranjestad-E candela cu Sr Rocky Kelly a sende riba caminda tin AVP spanta. Nan no a biba pensa cu despues di tin mayoria prensa y sindicato bou control ainda lo tin hende cu ta durf pa mustra nan disgusto abiertamente. Sigur nan no a tene cuenta mes cu ora hende fada cos por sali for di man y bira radical. E miedo aki ta pone AVP desvia atencion y busca algo pa ataca MEP cune. Pesey nan a core bay loer riba facebook di nos Lider y a topa cu su post riba e acto di Rocky y mesora a haci un drama di dje pa hende no cuestiona AVP, pero ataca MEP. Den nan ata Minister Otmar Oduber a core scirbi comunicado di prensa pa cuestiona con Lider di MEP ta sostene acto criminal sabiendo cu ta algo cu ta perhudica nos turismo. Minister Otmar mester compronde cu nos Lider no ta manera bo, e no ta sostene actonan criminal y tampoco ta sostene actonan cu por perhudica nos turismo.
Pero Minister Otmar net abo ta cuestiona? Acaso Minister a lubida riba e bodyguard cu a horta cellular di turista? No ta e bodyguard aki ta cana rond di Minister? No ta e mesun persona aki ta na cabes di security na Santa Rosa? Ta con bo ta durf di cuestiona si bo mes ta sostene hende cu ta horta turista?
E caso di Strawberry Gate tambe ta fresco den nos memoria, con Minister a firma MOU cu un criminal cu a tira varios atraco rond nos Isla y perhudica compania local. Hasta den dia cla anto den zona cu yen di turista. Acaso e atraconan aki no ta haci danio na turismo di Aruba? Ta casi imposibel pa kere cu nos mesun Minister di Turismo ta sostene hende cu ta horta turista y local, pero ata dos ehempel aki caba. Dios sa cuanto ehempel mas tin scondi of cu ainda falta!
Dus Minister Otmar Oduber no bin busca cos fofo pa tilda nos Lider cune. Bay tira bista cu ken bo ta gasta placa di belasting y zorg pa nan no sigi ehempel di bo brothernan.


text:
Oranjestad-E mandatario encarga cu ehecucion di FASE recientemente a tene un rueda di prensa durante cual e por a anuncia cu tin mas di 10 mil hende cu a cobra FASE.
Via transferencia bancario un total di 9779 a ricibi un of mas pago. Via
Departamento di Asunto Social cu ta encarga cu pagonan en efectivo alrededor di
260 hende a haya pago surpasando e total di 10 mil persona. Den mesun rosea e
mandatario a reconoce cu ainda tin hopi cu no a haya pa diferente motibonan.
Minister Glenbert Croes ta admiti cu ainda mester mehora e servicio di FASE. E
gritonan di ayudo ta un indicacion cu tin indignacion eyfo pa cu cierto servicionan di
FASE. E keho mas fuerte ta e falta di comunicacion.
“Mi ta asumi responsabilidad pa e problemanan pero alabes mi ta asumi
responsabilidad pa e solucionnan den cuadro di FASE pa asina cada aplicante di
FASE cu ta cualifica, por haya su yudansa tur luna” e mandatario a expresa.
Pa por cumpli cu informacion cu e aplicantenan tin derecho riba dje, e mandatario a
busca solucion y a fortifica e callcenter na servicio di tur e aplicantenan. Tambe a
habri un pagina di FASE riba facebook unda cu tur hende por acudi cu su
preguntanan.
Pero apesar di e kehonan, e Mandatario ta manda un reconocimento special di
gratitud na e team di FASE, DPL, SVB, DAS, Censo y Directie Financiën cu desde
institucion di FASE ta trahando incansablemente, dia aden adia afo hasta fin di
simannan, pa awe por anuncia cu 10 mil hende a haya e ayudo di emergencia di
Gobierno esta FASE.
“E trabou di e team di FASE tabata for di principio un trabou extraordinario.”
Mientras tanto tabatin mas di 13 mil aplicacion individual y alrededor di 3000
aplicacion di ZZP.
Pa por a procesa, screen y zefta individualmente 16 mil+ aplicacion den un luna y
mey di tempo tabata un tarea sobrehumano. Pero e team a logra y te awo, mas di
10 mil persona a bin na remarca caba.
“Un palabra di gratitud enorme pa e trabou incansabel desplega. Un disculpa
profundo pa tur fayo cometi. Mescos cu mi a asumi responsabilidad di por ofrece un
FASE na tur cu a perde trabou y/of entrada, igual mi ta asumi responsabilidad pa
sigui busca solucion pa tur cu tin derecho riba dje, pa por haya su ayudo financierofor di Gobierno di Aruba.”
Minister Glenbert Croes: 10 Mil hende a cobra FASEPosted: June 21, 2020 in @johnnyhabibe
Oranjestad-E mandatario encarga cu ehecucion di FASE recientemente a tene un rueda di prensa durante cual e por a anuncia cu tin mas di 10 mil hende cu a cobra FASE.


text:
Tur instruktor i ruta ta kla pa e
Kaminata, Fitness i Spinning na e di 5 edishon di The Annual Fitness Challenge
WILLEMSTAD, Djadumingu 4 di Mart próksimo lo tuma lugá e siguiente Fitness Challenge organisá pa Fundashon Alton Paas. E evento aki ta tuma lugá manera kustumber na International School. Durante un konferensha di prensa huntu ku instruktor i tambe organisashonnan ku a uni den e kousa fundashon a partisipá ku nan ta hopi kontentu i agradesido ku e reakshonnan despues di a publiká e tema pa Uni Kòrsou Den Moveshon. Pa e dia aki tin diferente aktividat deportivo na kua henter pueblo di Kòrsou i kompanianan por partisipá na e Fitness Challenge. Ademas di traha riba e kondishon partisipantenan ta kontribuí na krea fondo pa Fundashon Alton Paas sigui ku e tremendo trabou pa personanan ménos abilitá.
E di 5 Fitness Challenge di Fundashon Alton Paas lo ta aun mas grandi ku e añanan anterior. Diferente instruktor i tambe organisashon a uni ku Fundashon Alton Paas pa hasi e fundraising aki un éksito. Lo bai tin Kaminata, Fitness i Spinning. E aktividat ta tuma lugá di 6 ‘or di mainta te 12 ‘or di mèrdia. E área di Fitness lo konsentrá den sala. Tin 8 instruktor ku a kontribuí pa por a krea e skema di dia. Entre nan Janina Ilha ku lo duna Yoga, Pro Bella Fit ku lo sòru pa Circuit Training, Frank Wong ku lo duna Tai Chi kual ta un dje seshonnan spesial pa personanan ku ta òf ta sinti nan mes riba 60, Charlyne Balentine ku lo duna Zumba, Ruth Kroes ku ta guia Pump On Wheels kual ta e seshon pa personanan den ròlstul, Raimundo Betancourt ku lo duna Fit Combat, Helen Griffith ku lo sòru pa Pilates i e último pa fitness lo ta Licyanne Gijsbertha ku lo duna FitAffinity Kids Fitness.
Pa e área di spinning Body Beach a uni ku Fundashon Alton Paas i a pone 15 baiskel di spinning disponibel. Body Beach a pone dos instruktor disponibel kual ta Meliza Garmers i Mike Vos.
E otro instruktornan pa e parti di spinning lo ta Diana Lawton, Kristely Soleana, Wendley Urselita i Sabina Evertsz. E instruktornan aki lo guia e kompania òf gruponan ku a registrá i a forma nan ekipo pa spin durante e 6 oranan. Tur aña Fitness Challenge a krese i a base di petishon a skohe e aña aki pa inkluí un kaminata den e Fitness Challenge. Pa esei lo tin dos ruta di kaminata. Un di 5 kilometer i e otro di 10 kilometer i lo ta na enkargo di Jolly Walkers ku lo e sòru pa tur detaye pa e kaminata kana bon.
Manera ta e kaso ku tur e otro edishonnan por konta un biaha mas ku dj Quiltje ku e bia aki tambe lo sòru pa músika. Massive tambe a bin ta koperá pa 5 aña konsekutivo ku Annual Fitness Challenge ku ekiponan di zonido. Algu diferente mas pa e aña aki ta e MC nan. E organisashon di Clini Clowns tambe a uni ku e kousa i lo sòru pa algun clowns spesial pa e edishon aki ku lo guia e programa i sòru alabes pa un ambiente kómiko pa tur partisipante.
Karchi pa e kaminata pa tur persona ta 15 florin. Karchi pa e fitness ta inkluí tambe kaminata i ta 15 florin pa hóben di 8 pa 15 aña i 60+ i pa adulto lo ta 35 florin. Pues karchi di fitness ta bálido pa kaminata i fitness.
Tur aktividat lo kuminsá pareu for di 6 ‘or di mainta na International School. Fundashon Alton Paas ta enkurashá tur persona ku lo partisipá pa chèk e skema pa sa ki ora nan seshon di fitness(nan) faborito lo tuma lugá. Por skohe tambe pa challenge bo mes pa e Fitness Challenge kompletu. Pa kompra di un karchi di 35 florin por bai e kaminata i bin bek pa hasi fitness den sala. Karchinan ta disponibel na Samson Colon, Mensing Caminada i Van Den Tweel Zeelandia.
Fundashon Alton Paas ta hopi agradesido na tur organisashon ku a uni forsa, tur instruktor i organisashon ku ta kontribuí pa guia e aktividatnan, tur spònser i kompania ku ta koperá, tur boluntario i tur persona ku di un òf otro manera ta kontribuí na e selebrashon di e di 5 edishon di Fitness Challenge. Éksito di e ‘challenge’ mes lo ta partisipashon di pueblo. P’esei Fundashon Alton Paas ta invitá tur persona i kompania òf grupo pa forma nan tim pa kumpra karchi mesora i partisipá na e di 5 edishon di Fitness Challenge pa huntu #UniDenMoveshon.


text:
ORANJESTAD – Awe mainta dos preso di e grupo di presonan relaciona cu e caso di 5000 kilo di cocaina riba e barco Aressa, a wordo nenga pa drenta sala di Corte.
ArubaNative por a compronde cu e luna aki, Corte di Husticia a dicidi cu ta cuminsa trece presonan for di KIA pa tratamento di nan caso penal. Tabatin diferente caso cu a keda trata caba.
Awe mainta 2 preso tabata mustra sintoma di Covid.
Hues a cuminsa trata e caso, caminda el a informa e abogadonan y Fiscal cu tin un problema. Tin 2 di e sospechosonan ta tosa formal. Tin protocol di seguridad pa cu Covid cu no por permiti hende cu tin sintoma drenta edificio di Corte. No tin confirmacion cu nan tin Covid pero no ta tuma riesgo tampoco, mirando e cantidad di personal cu ta traha den edificio di Corte. Hues a bisa cu el a duna instruccion pa manda e dos presonan bek KIA y mira si lo por haci video conference pa nan den KIA.
Parce cu e otro 3 presonan tambe tabatin contacto y e pregunta tabata si lo manda nan tambe KIA y haci tur e caso video conference. Abogado mr. Lejuez a bisa cu mihor tur e caso video conference. Fiscal a bisa Hues cu pa e tres presonan e no ta mira problema pasobra tin distancia social den sala di Corte y nan tin mascara bisti.
Hues a remarca cu no tin indicacion cu e dos presonan tin Covid y pesey lo trata e caso di e tres sospechoso den Corte y ora e otro dos yega KIA lo sigui cu nan caso tambe.
Despues di basta rato tabatin contacto cu KIA via video conference y e traductornan cu ta papia Servio den sala di Corte tabata papia cu nan.


text:
Un caso basta serio di agresion a tuma luga na un restaurant na Palm Beach na momento cu un persona femenino lo a presenta y bira fresco den e establecimento. Situacion a escala y a pidi e persona pa bandona e localidad.
Despues di a duna di conoce cu e ta di Sabana Basora y menasa e propietario cu: “cos no lo keda asina”, el a bay direccion un otro establecimento den cercania, caminda e ta traha. Aki el a bay busca su pareha of un conoci, pa asina regresa y atende cu e menasa cu el a haci na inicio.
Esaki a tuma luga den careda di 8:00 pm, ora cu a pidi presencia di polis y ambulance pa un caso serio di agresion. E muhe, acompaña pa un homber a presenta y dal e propietario un baranca tras di su cabes, habri esaki malamente.
Na yegada di polis a pidi presencia di ambulance mesora mirando cu e kap cu el a ricibi na su cabes tabata uno basta serio. Un rato despues a transporta e victima direccion hospital. Mientrastanto a cuminsa un buskeda den area y aki a surgi un persecucion chikito cu a caba dilanti Yolo caminda a detene e sospechoso masculino.
Ambos tabata den un Nissan March color blanco, cu tabata cuadra cu e descripcion cu e victima a duna. A transporta e persona aki pa warda di polis caminda cu lo tin cu duna cuenta di su acto.


text:
Prome siman di Nochi di Pelicula exitoso
Bureau MFA por mira atras na un prome siman di Nochi di Pelicula exitoso. Durante e siman aki a pasa e pelicula Coco na MFA Noord, MFA Paradera y MFA Savaneta cu salanan yen y cu entretenimento.
Esaki ta un evento gratis pa nos muchanan di bario y becindario durante e periodo di vakantie grandi. Bin cu famia y amigonan y disfruta di e peliculanan. Otro siman nos ta presenta e pelicula Ferdinand sigi pa Nut Job 2 e siguiente siman.
E peliculanan lo wordo pasa riba diamars na MFA Paradera, riba diaranson na MFA Noord y riba diahuebs na MFA Savaneta.
Bureau MFA kier a extende un invitacion cordial na pueblo di Aruba pa bin disfruta di e peliculanan aki. Orario ta di 7.00 pm – 9.00 pm. Pa mas informacion yama MFA Noord na 281-0001, MFA Paradera na 281-0005 of MFA Savaneta na 281-0010.
Mision di Bureau MFA ta pa ofrece diferente servicio sea publico of priva mas efectivo y mas serca di cas y tambe promove y facilita e participacion y interaccion social y cultural di e ciudadanonan den comunidad sea cu actividadnan educativo, recreativo y social/cultural pa tur edad.Scroll To Top


text:
1. Kico ta un archivo? Kico tin warda na ANA y desde ki aña?
Un archivo ta un documento, mapa, potret y material audio-visual cu ta original y autentico cu ta wordo warda den e deposito di ANA. ANA ta encarga pa warda, cuida y proteha e archivo di Gobierno cu tin un balor historico pa Aruba. E documento mas bieu cu tin warda ta e Rekwestenboek di e Commandeur Lodewijk Christoph Boyé cual ta data 1816.
2. Tur e documentonan na ANA ta wordo warda pa semper?
E seccion di Seleccion Central di Archivo ta encarga cu e seleccion y inventarisacion di archivo. E archivo ta wordo inventarisa y poni den un lista, pa asina traha un plan di procedimento pa nan permanencia den e depositonan.
3. Kico ta pasa cu e documento despues di su termino? Por djies tire afor? Mester pidi permiso? Y na unda ta tira e documentonan aki afor?
A base di e seleccion y inventarisacion di archivo, e plan di procedimento pa nan permanencia den e depositonan ta wordo stipula. Despues cu e fecha pasa, e archivonan ta wordo destrui (vernietigd) y ta traha un procesverbaal di e sucedido.
4. Mi tin un spreekbeurt pa scol, ANA por yuda mi?
E seccion di Servicio ta encarga cu e servicio general na e bishitantenan di ANA, dor di ofrece e bishitantenan un centro di documentacion y informacion, un sala di estudio, biblioteca y facilidad pa Internet. Pa spreekbeurten ANA por pone e informacion na disposicion di e studiante pa asina e mes haci su investigacion.
5. Tin un ley di archivo?
Tin un concepto di ley cu mester wordo aproba pa Parlamento di Aruba. Pero, si ta traha a base di e ley. E seccion di Maneho y Investigacion ta encarga pa sostene y duna conseho riba e maneho general di e departamento y riba tereno y investigacion di archivo. Ta haci inspeccion di archivo pa cumplimento cu e leynan y duna conseho riba durabilidad digital.
6. ANA por pasa film bieu pa un grupo wak? Por haci un rondleiding?
E seccion di Servicio ta desaroya programa(nan) educativo entre otro, curso, lectura, exposicion, workshop, evenemento y publicacion pa e publico en general y principalmente pa esnan interesa den e historia di nos pais. Pa haci un cita por tuma contacto cu Studiezaal (tel. 583-4880)
7. Mi ta buscando potret, informacion pero mi no sa e fecha, con mi por haya esaki?
Den e sala di estudio di ANA por consulta y haya acceso na:
- Documentonan (si nan ta documentonan publico)
- Videonan digitalisa di e coleccion audio-visual di BUVO (Bureau Voorlichting Aruba)
- Coleccion di potretnan digitalisa
- Documentaciona y Publicacionnan
- Copia y scan documentonan – potret – video
8. Con e archivonan ta warda y cuida?
E seccion di Conservacion y Maneho ta encarga pa mantene y cuida e archivo cu a wordo traspasa pa ANA, e cuido di e deposito(nan) y preservacion di archivo pa medio di restauracion, conservacion y digitalisacion.
9. Mi kier traha un stamboom di mi famia, pero mi no sa e nomber nan. Te ki aña mi stamboom ta bai?
Un investigacion genealogico ta ensera: informacion di persona y ancestronan (fecha di nacemento, fecha di fayecimento, fecha di casamento, ofishi cu e persona a eherce ect). Te ki aña por bai, ta depende di e informacion di famia cu wordo haya.
E stamboom ta un investigacion di famia y no ta pa uso legal (por ehempel pa notario). Pa e Stamboom pa uso legal mester acudi na Censo www.censo.aw
10. Mi kier bini pa haci un onderzoek? Mi mester paga? Mi mester traha un afspraak?
Pa haci investigacion archivistico (p.e. investigacion di famia y documentonan) por haya asistencia di e Seccion di Servicio di ANA. E investigacion ta wordo haci dor di e peticionario y si mester haya documentonan, por pidi asistencia (no mester paga pa e servicio). E documentonan mas bieu y fragil por wordo mira solamente
den nan version digital. Por saca potret di documentonan, pero mester pidi permiso na personal di ANA y ta prohibi
pa usa flash. Pa haci investigacion archivistico mester tene cuenta cu e reglanan existente.
Un afspraak pa haci investigacion no ta necesario.


text:
E importancia di Polinisacion
ORANJESTAD – Ora di papia di abeha, mayoria hende no sa cu nan ta un especie esencial cu ta responsabel pa sobrevivencia di varios ecosistema. E Abeha ta un polinisado mescos cu barbuletnan, parhananan y raton di anochi. Tur e especienan aki,algun protegi y otronan no protegi, ta constantemente bou menasa di actividadnan humano y p’esey nan cantidad ta bahando drasticamente.
Pa e motibo aki Directie Natuur en Milieu (DNM) ta hay’eimportante pa para keto na e dia di observacion, Dia mundial di Abeha (World Bee Day), awe 20 di mei. DNM ta hay’eoportuno pa crea mas conscientisacion y trece padilanti kico tur nos por haci pa sostene, restaura y engrandece e rol di e polinisadonan manera esun di e abeha.
Dicon polinisacion di abeha ta importante? Polinisacion di abeha ta contribui directamente na produccion di cuminda y e preservacion di biodiversidad en general. Polinisacion kiermen e hibamento di polen (stuifmeel) di un mata pa otro pa fertilisacion tuma lugar y asina matanan por reproduci y haya nan frutanan cu ta contene e simiya di e mata. Di e manera akimatanan por duna fruta y berdura pa hende y bestianan come. E simiya lo fungi despues pa un otro mata nace.
Abo por imagina un mundo sin chuculati of koffie? Dificil berdad. Wel, esey lo ta igual na un mundo sin e polinisadonan manera abeha. Polinisadonan tambe ta duna un refleho di un medio ambiente saludabel y den balans. Ademas di abundancia di cuminda y nutricion, polinisadonan ta contribui na medicina, produccion di fibranan of otro materialnan. Abeha ta produci algo cu nos tur gusta, ta saludabel y ta bon pa nos, honing.
Algun di e menasanan y problemanan cu e poblacion di abeha ta enfrenta cu ta causa cu nan cantidad ta baha ta: uzo di pesticida no biologico, malesanan cu ta afecta especienan, perdida di habitat y temperatura mas halto debi na cambio di clima. Tur esakinan ta actividadnan di hende cu ta forma menasa pa populacion di abeha.
Algun di actividadnan cu nos por haci pa yuda e populacion di abeha aumenta ta entre otro:• Planta mas mata of esunnan cu ta floria• Cumpra honing di produccion local• Evita uzo di pesticida den cura • Proteha casnan di abeha• Consulta un imker (criador di abeha) pa haya sa mas di cuido di abeha• Aporta mas na conscientisacion. Comparti e informacion manera esun aki cu comunidad.
Fact: 90% di matanan ta depende di polinisacion. Un abeha por bishita 50 te 1000 flor den un biahe. Saca bo som; Si un grupo di 25,000 abeha haci dies biahe den un dia, e abehanan por polinisa un averahe di 250 miyon flor den un dia.
DNM ta haci un yamada riba cada un di nos pa NO mata of fumiga grupo di abeha. Por yama un imker cu ta bin busca y ta coy e abehanan den cahanan asina crea produccion local di honing pa bende.


text:
Despues di a pèrdè su promé wega den Kaya 6, Victory Boys a rekuperá no a sufri mas derota i awor asta ta kompartí e promé puesto ku Jong Holland i Inter Willemstad. Tur tres tim tin 7 punto for di 4 wega: 2 triunfo, 1 empate i 1 derota.
Federashon Futbòl Kòrsou (FFK) a sigui ayera djadumingu ku e kompetensia den Kaya 6 den promé divishon. Tabatin atrobe tres wega ku a hunga pareu den Stadion Ergilio Hato, Stadion Dr. Antoine Maduro i Stadion di FFK.
Victory Boys a gana ku skor di 2-0 di SUBT den Stadion Ergilio Hato den Brievengat. Stalin Lopez Rodriguez na di 19 minüt di wega a pone e tim di Zapateer i bisendario dilanti. Na di 38 minüt Charles Martina a ampliá e skor i seyá pues for di e promé tempu e viktoria.
Den Stadion di FFK e tim di Jong Holland a derotá Skèrpènè 3-0. Tabata Dwaylon Maria ku na di 32 minüt a pone e tim Trikolor 1-0 dilanti. E mes hungadó aki na di 59 minüt di wega a dòbel e skor. Ethelbert Daal tambe tabata éksitoso anotando e di tres gol na di 72 minüt.
E di tres wega a tuma lugá den Stadion Dr. Antoine Maduro. FC Sithoc tabata riba kaminda pa zona un kampanaso, pero Inter Willemstad den final dje wega a skor e gol di empate. Na di 15 minüt Jamian de Kaster a pone e tim Kolegial 1-0 dilanti. Na presisamente 90 minüt di wega e hungadó Shuremy Felomina a salba su tim ku e gol di empate.
Awor tin tres tim empatá na promé lugá den Kaya 6 ku 7 punto: Jong Holland, Victory Boys i Inter Willemstad. Remarkabel ta e prestashon di Victory Boys ku a sali pèrdè su prome wega pa despues gana dos i empatá unu. Na di kuater puesto tin Skèrpènè ku 6 punto: 2 viktoria i 2 derota. SUBT i FC Sithoc ta sigui ku 3 punto.


text:
Cifranan di dialuna 4 di januari ta mustra cu Aruba tin un total di 339 caso activo di Covid, 305 residente y 34 no residente. Desde e ‘piek’ na September 2020, a keda maneha e cifra rond di 100 y 200 y aworaki nos a pasa 300. E cifranan aki por atende cu ne pero tendencia ta mustra cu e cifranan ta creciendo. Asina Prome Minister Evelyn Wever – Croes a anuncia durante di Conferencia di Prensa di Gobierno dialuna 4 di januari 2021.
E averahe di casonan pa dia den luna di december 2020 ta lo siguiente: tres siman pasa e averahe pa dia tabata 12, despues 16 y sigui pa 20. Remarcabel ta cu den apenas algun dia a yega e averahe di 35 caso pa dia, pues tin un aumento preocupante. Si analisa e “positivity rate”, cual ta e porcentahe di e cantidad di hende cu ta test positivo den relacion cu e cantidad di test ehecuta riba e dia ey, tambe tin aumento. 3 siman pasa e tabata na 10%, pues 10% di esnan cu test tabata positivo. Dos siman pasa el a bira 15% y siman pasa el a cuminsa na 27% y termina na 45%. Esaki ta un aumento drastico cual ta motibo di preocupacion.
Un otro punto di preocupacion ta e cantidad di personanan den hospital actualmente. Na e momentonan aki tin 12 persona den hospital di cual cuatro ta den cuido intensivo. Aruba tin capacidad p’e, pero no kier pa esaki yega na e cifra maximo cu tin como consecuencia cu mester stop otro tratamento y/of operacionnan. “E situacion na Aruba no ta alarmante ainda, manera ta e caso na diferente otro pais. Por ehempel na Bogota a mira aumento drastico den casonan te na e punto cu rond di 100 pashent no por a wordo atendi den cuido intensivo door cu esaki a yena. Consecuentemente nan ta introduci un lockdown pa e siguiente 10 dianan. Aruba no ta den e situacion ey, pero ta preocupa si. P’esey a tuma e medidanan cu a tuma. Medidanan necesario pa garantisa bo salud y di esnan cu bo ta stima. Mas nos cumpli, mas lihe nos ta sali di e medidanan y di e crisis cu a implementa”, Premier Wever – Croes a termina bisando.


text:
El Royo; El Royo; El Royo; El Royo; El Royo; Royo; El Royo; El Royo; El Royo; Элb-Poйo; El Royo; El Royo; El Royo; El Royo; El Royo; El Royo; El Royo; El Royo; El Royo; El Royo; El Royo; El Royo; El Royo; El Royo; إلرويو; El Royo; El Royo; El Royo; El Royo; El Royo; Элb-Poйo; El Royo; ال ریو; 埃尔罗约; El Royo; El Royo; El Royo; الرويو; El Royo; Элb-Poйo; El Royo; El Royo; El Royo; El Royo; El Royo; El Royo; El Royo; El Royo; El Royo; El Royo; El Royo; El Royo; El Royo; Royo; El Royo; El Royo; El Royo; Элb-Poйo; El Royo; El Royo; El Royo; El Royo; Eлb-Poйo; El Royo; El Royo; municipio de la provincia de Soria, España; commune espagnole; conceyu de la provincia de Soria (España); MyHиципaлиTeT B ИcпaHии; Gemeinde in Spanien; komunë në Spanjë; مدينه فى سوريا; település Spanyolországban; kommune i Castilla y León i Spania; gemeente in Soria; spuenesch Gemeng; comune spagnolo; comûne spagnòllo; munisipyo; municipality of Spain; بلدية في إسبانيا; kumun Bro-Spagn; kommun; Royo, El; Royo, El; Royo, El
Español: El Royo es un municipio y localidad españolas en la provincia de Soria, España. Núcleos de población: Derroñadas, Hinojosa de la Sierra, Langosto, Vilviestre de los Nabos y El Royo.
English: El Royo is a Spanish municipality and locality in the province of Soria, Spain.


text:
Entidat Públiko Boneiru i Tourism Corporation Bonaire (TCB) a yama Royal Caribbean Group bon biní na Boneiru. Esaki a tuma lugá na bispu di inisio di un kolaborashon stratégiko nobo entre nos isla i e kompania krusero. Melissa Morales, hefe di desaroyo di destinashon pa Norteamérika i Suramérika i área karibense pa Royal Caribbean Group, i diputado Hennyson Thielman a firma un Memorandum of Understanding (MOU). Ámbos partner ke eksplorá posibilidatnan konhunto i mehorá eksperensia di pasaheronan krusero na Boneiru, di manera pa oumentá nan konsumo y gasto ora nan ta na Boneiro. Diputado Thielman a bisa ku e MOU akí ta sirbi pa trese turismo mas serka habitantenan di Boneiru.
‘Huntu ku TCB nos a hinka un programa den otro pa Royal Caribbean Group, pa asina nan por a eksplorá nos isla i mira kiko Boneiru tin di ofresé su bishitantenan. Tambe nos a explorá posibilidatnan interesante ku lo por brinda nos benefisio mutuo,’ segun diputado Thielman. E dia a kuminsá ku un paseo na parti sùit di nos isla ku un stòp kòrtiku na e kasnan di katibu, na bich di Atlantis i di Sorobon. Despues e rekorido a sigui pa Rincon via Karpata i Gotomeer i e tim a haña un promé impreshon di e rikesa kultural di nos isla i nan por a gosa di nos dushi kumindanan lokal durante un lùnch na Mangazina di Rei.
‘Nos ke enfatisá ku preservashon di naturalesa i nos patrimonio kultural ta partinan integral di nos produkto turístiko i desaroyo sostenibel di Boneiru,’ segun diputado Thielman. Nan a firma e MOU riba waf den haf di Playa ku Mariner of the Seas di Royal Caribbean den bèkgrount.
Melissa Morales, representante di Royal Caribbean Group, ta satisfecho tokante e bishita i ta anhelá un kolaborashon hopi fruktífero ku Boneiru. ‘Nos ta ansioso pa fortifiká nos laso di kolaborashon. Nos ta bai traha riba diversifikashon di e ekskurshonnan i riba desaroyo di produkto i nos ta spera di kontribuí na edukashon. Nos ta bai investigá eksperensia di e turistanan i nos ta bai krea programa pa trese e mensahe di Bonaire Bond bou di atenshon.’ E Bonaire Bond ta un promesa di destinashon ku a keda diseñá pa invitá nos bishitantenan pa firma un promesa pa biaha na un manera responsabel i pa respetá nos isla ku komo meta pa preservá e forsa natural di atrakshon di Boneiru durante e añanan binidero.


text:
Rancho/Oranjestad – Den luna di mei a cuminsa cu Tayer di Tambu na Centro di Actividad Rancho. Pa medio di e proyecto Aire Liber a organisa 8 les basico di Tambu. Enfocando riba e historia, origen y ritmo di Tambu di Aruba y otro parti di mundo.
Den e ultimo siman nan diferente artistanan local, tocado y baylado di tambu manera Sr. Vicente Ras, Angelo Koolman, Lidrick Solognier y Romo Fingal, a comparti nan conocimento cu e participantenan. Bou di giua di Ivan Barerra (WorldBeatRecord) e grupo di total 12 persona a
wordo educa riba musica y herencia di tambu. Lesnan tabata existi di practica y historia oral. A hasi uso di material audiovisual pa concientisa y informa e participante nan riba e thema.
Clausura
Awor e tayer a yega na su fase final, y e grupo ta bai presenta e canticanan cu nan a siña. E presentacion aki ta tuma lugar diasabra 22 di juni, pa 4or di atardi na Museo Archeologico Aruba. Esaki ta ceda den Schelpstraat 42, Oranjestad Aruba. Biblioteca Nacional Aruba lo graba y documenta e presentacion aki pa despues esaki wordo publica riba e website di Stichting
Rancho.
Comunidad di Aruba ta ceda invita pa bin apoya e participantenan, durante nan presentacion. Y na e manera aki sostene un otro proyecto importante pa locual ta conservacion di herencia y cultura di Aruba. Exposicion di “Caribbean Ties” tambe lo ta habri pa 4or di merdia. Pa 4:20 PM lo
cuminsa cu e presentacion nan y tocamento di tambu den e Fruteria di museo acompaña pa grupo di Tambu “Sodo di Cuero” cu tambe lo duna nan presentacion. E actividad lo termina cu entregamento di certificado.
Continuacion
E proyecto aki sigur no a yega na su final. Stichting Rancho ta desea di organisa mas tayernan di tambu conhuntamento cu organisacionnan local. Pa acelera e proceso di coleccionamento pa e
no bai perdi.Ta importante pa duna tambu su lugar den e den musica di tradicional y moderno na Aruba. Den e contexto di decolonisacion di nos pais, awor ta mas cu tempo pa e generacionnan cu ta bin cuminsa compronde di e historia di tambu na Aruba.
Aire Liber: Tayer di Tambu ta wordo hasi posibel cu co-financiamento di Samenwerkende Fondsen y Cede Aruba. Tambe cu apoyo y sosten di WorldBeatRecords, Biblioteca Nacional Aruba y Museo Archeologico Aruba.
Abo por tin mas informacion?
Pa medio di Tayer di Tambu Fundacion Rancho a colecta hopi informacion oral tocante Tambu di Aruba. Pero ainda falta mas hende pa conta nan storia, specialmente riba gruponan of persona nan cu tabata toca tambu na Aruba. Si bo tin informacion pa comparti? Por tuma contacto cu nos
ta stichtingrancho@gmail.com of bel +297 562 8352.


text:
Fundashon NAAM ta manda su palabranan di felisitashon pa nos hermana isla den Karibe ku nan selebrashon di Statia Day, dia di Statia, na okashon di e di 234 aniversario di e First Salute, e promé salüt, na Merka.
Fundashon NAAM ke konmemorá e relashon speshal ku ta eksistí entre Statia i Merka pero tambe e relashonnan sosial, kultural i históriko entre St. Eustatius i Kòrsou.
Manera NAAM a publiká resientemente den “Freeports of the Caribbean” , ku e aporte balioso di SECAR I St. Eustatius Heritage Foundation, e historia ku Kòrsou i Statia ta kompartí ku otro ta bai bèk te den siglo 18, manera Adam Smith a remarká na 1776 den The Wealth of the Nations. Segun Adam Smith a enfatisá “ Kòrsou i St. Eustatius, e dos islanan prinsipal pertenesiente na e Hulandesnan, ta ‘free ports’ (hafnan liber), habrí pa barkunan di tur nashon. Ta e libertat aki, meimei di kolonianan mas importante di kua nan hafnan ta habrí pa solamente un nashon, tabata e rason prinsipal pa e prosperidat di e dos islanan aki”.
For di e tempu ei tabata eksistí un fluho di komersio floresiente entre e kolonia bisiñanan den área di Karibe, Nort i Sùit Amérika, Oropa i Afrika inkluyendo virtualmente asina henter e Mundu Atlántiko. Entre e fluho komersial aki Kòrsou i Statia tabata puntonan kardinal. E ruta komersial aki a sirbi tambe komo ruta skapatorio pa esnan ku a wòrdu sklavisá i a fungi tambe komo ruta pa suministrá ideanan nobo di igualdat, libertat i demokrasia den nos region. E ideanan tabata reflehá e sentimentu di koperashon surpasando asta e fragmentashon di Karibe Hulandes (Dutch Caribbean), un sentimentu di koperashon ku ta bálido te ku awe.
Fundashon NAAM ta deseá di kontinuá trahando huntu ku Statia den e mesun sentimentu di koperashon i hermandat ku semper e eksistí entre e dos islanan den e tarea pa enrikesé nos konosementu riba nos herensha kultural i nos historia. Manera a keda ekspresá den e Protokòl di Koperashon, firmá dia 17 di mart 2010, Fundashon NAAM ta spera pa apliká formanan di koperashon interinsular, kompartiendo websites, implementashon di lei i publikashonnan den futuro. Esakinan ta kriterionan esensial pa rekonstruí un historia fragmentá pa asina por optené un integrashon i emansipashon Karibense efektivo.
Fundashon NAAM ta felisitá St. Eustatius ku su Statia Day.
Pa mas informashon:
Fundashon NAAM
Johan van Walbeeckplein 13
Willemstad, Kòrsou
T (5999) 462 1933/34
E info@naam.cw
W www.naam.cw


text:
Kralendijk – Kralendijk – Gezaghèber Edison Rijna a risibí e di dos edishon di e buki Capita Selecta Caribisch Fiscaal Recht (Kapítulonan selektá di Derecho Fiskal Karibense) for di man di e fiskalista Jaap Roks. Jaap Roks ta spesialisá den derecho di impuesto boneriano. Capita Selecta Caribisch Fiscaal Recht na un manera úniko i komprendibel ta laga studiantenan i otro interesadonan sera konosí ku e área di derecho akí.
Capita Selecta Caribisch Fiscaal Recht ta brinda un perspektiva úniko pa tur hende ku ke sera konosí ku e tereno hurídiko akí. E buki ta adekuá komo manual den tantu siensia komo práktika. Tambe e material di lès ta obligatorio den diferenteestudio.
‘Nos ta purbaentusiasmá e futurostudiantenanku a lantana Boneiru pa legislashonfiskallokal’, segunJaapRoks. Despues di un estudio di derecho fiskalòfekonomiafiskal tin sufisienteoportunidat pa nan hasikarerana Boneiru, tantu den sektorpúblikokomoprivá.
E speransa ta pa duna un aporte ku e buki akí na regreso di e grupo di studiante akí pa Boneiru. Pa medio di e buki akí tin e posibilidat awor pa durante nan estudio kaba optené konosementu di legislashon lokal.


text:
Pa medio di bon cooperacion y un “memorandum of understanding” firma entre Arubaanse Voetbalbond (AVB) y PEC Zwolle, un biaha mas e asociacion di futbol di Aruba a logra haya Rini Coolen como “bondscoach” pa train e seleccion di Aruba cu ta participa na e “Caribbean Cup” na luna di maart. E bondscoach a yega Aruba dialuna y e mesun anochi caba a reuni cu e seleccion di Aruba pa un prome training.
“Lo tin cuater training despues cu e hungadonan cumpli cu e weganan di e campeonato local actual”, asina Rini Coolen a bisa. E hungadonan di Hulanda lo yega den transcurso di e siguiente simannan y lo tin un training cu tur hungado hunto.
E seleccion lo hunga dos wega di Caribbean Cup. E prome ta tuma luga na Antigua riba dia 22 of dia 23 di maart, Richard Dijkhoff, Presidente di AVB a bisa. El a splica cu a ricibi dos diferente fecha y ta wardando pa e decision final di parti di organisadonan di Caribbean Cup encuanto di e esaki. E di dos wega, cual ta versus e ekipo di St. Kitts y e wega ey lo tuma luga na Aruba riba dia 26 di maart 2016. Ta bon pa bisa acerca cu e campeon di Caribbean Cup lo hunga den e “Gold Cup” otro aña na Merca.
Richard Dijkhoff a comenta cu lo tin diferente anuncio cu informacion di e hungadonan pa cu e wega na Aruba pa sigura cu stadion ta yen atrobe cu fanaticonan pa apoya Team Aruba.
Rini Coolen tabata na Aruba na september ultimo y e conoce mayoria di e hungadonan di e seleccion di Aruba caba. El a traha tambe un pre-seleccion di hungadonan cu ta biba na Hulanda y den transcurso di e proximo simannan lo anuncia kende ta e seis of shete hungadonan cu lo biaha for di Hulanda pa uni na e seleccion di Aruba. E team lo consisti di mayoria hungadonan cu ta biba na Aruba mes, Coolen a bisa.
E bondscoach a yega Aruba cu hopi entusiasmo y energia pa cuminsa cu e trainingnan di biaha. E lo ta observando e hungadonan tambe durante di diferente wega. E kier mira nan hunga den competencia, el a bisa y ta p’esey el a bin Aruba e siman aki. Rini Coolen a haci su huiswerk prome cu tur cos, mirando weganan di e teamnan di St. Kitts y Antigua pa ta bon orienta riba e puntonan di enfoke cu ta necesario pa e team di Aruba.
Richard Dijkhoff a agrega cu e hobennan na Aruba a cuminsa prepara for di januari caba y e escogencia final ta un decision di Rini Coolen, como e bondscoach. AVB ta contento cu por a yega na un acuerdo cu PEC Zwolle y logra haya Coolen como bondscoach na un tarifa hopi rasonabel.
Arubaanse Voetbal Bond a sigura cu tur e hungadonan, cu excepcion di dos for di Hulanda, ta conoci caba y a hunga den e seleccion di Aruba pa e rondnan di eliminacion pa Copa Mundial aña pasa. No ta sigur si Breinburg di NEC Nijmegen lo cura di su lesion pa por hunga e weganan pa nos seleccion y ta wardando pa resultadonan final di su testnan. Posiblemente Bonifacio lo uni na e seleccion tambe, pero ta pendiente pa documentonan cu ta confirma oficialmente su lasonan cu Aruba. Aruba tin un bondscoach profesional, pero no ta confirma ainda kende lo forma parti di e seleccion finalmente; AVB a dicidi cu lo laga e decisionnan tocante hungadonan y trainingnan pa e coach tuma.
“Tin un compromiso grandi y e entusiasmo ta halto”, segun Richard Dijkhoff. El a conclui bisando cu e presencia di un coach profesional no solamente ta hisa e nivel di accion di e seleccion, pero tambe ta refleha den weganan di campeonatonan local y pues ta un bentaha hopi grandi.
A funda Arubaanse Voetbal Bond na aña 1932 y a afilia na CONCACAF na aña 1986 y despues na FIFA na aña 1988. E ta e organisacion cu ta maneha futbol amateur y profesional riba nos isla, incluyendo e muchanan, hoben, hende muhe y adultonan. E ta responsabel pa sanciona e refereenan y e torneonan di futbol organisa pa mayoria liga. Nan oficina principal ta situa den Compleho Deportivo Frans Figaroa na Noord.